cyanic-selkie/wikianc huggingface dataset:
വേൾഡ് രജിസ്റ്റർ ഓഫ് മറൈൻ സ്പീഷീസ്
കടൽ ജീവികളെക്കുറിച്ഛ് ആധികാരികമായ വിവരങ്ങൾ ലഭ്യമാക്കുവാൻവേണ്ടി തയ്യാറാക്കിയിട്ടുള്ള ഒരു ഡേറ്റാബേസ് ആണ് വേൾഡ് രജിസ്റ്റർ ഓഫ് മറൈൻ സ്പീഷീസ് , World Register of Marine Species (WoRMS).
ഉള്ളടക്കം
ഓരോ വിഭാഗത്തിൽപ്പെട്ട ജീവികളെക്കുറിച്ചും അതത് വിഭാഗത്തിലെ വിദക്തരാണ് ഇതിലെ ഉള്ളടക്കം തിരുത്തുന്നത്. പല ആനുകാലിക പ്രസിദ്ധീകരണങ്ങളിനിന്നും മറ്റു പ്രാദേശിക ഡാറ്റാബേസുകളിൽനിന്നും ശേഖരിക്കുന്ന വിവരങ്ങളുടെ നിലവാരം ഇവർ ഉറപ്പുവരുത്തുന്നു. WoRMS എല്ലാ കടൽജീവികളുടെയും നിലവിലുള്ള പേരുവിവരങ്ങൾക്കൊപ്പം അവയുടെ പര്യായപദങ്ങളെക്കുറിച്ചും പ്രാബല്യത്തിലില്ലാത്ത പേരുകളെക്കുറിച്ചുമുള്ള വിവരങ്ങൾ സൂക്ഷിക്കുന്നു. പുതിയ ഇനങ്ങൾ ഇടവിടാതെ കണ്ടുപിടിക്കപ്പെടുകയും വിവരിക്കപ്പെടുകായും ചെയ്യുന്നതുകൊണ്ട് ഇത് ഒരു അഭങ്കുരം തുടരുന്ന പ്രക്രീയയാണ്.കൂടാതെ, പുതിയ പഠനകളുടെ വെളിച്ചത്തിൽ നിലവിലുള്ള പല ജീവികളുടെയും നാമകരണത്തിൽ മാറ്റം വരുത്തേണ്ടിയും വരുന്നു.
ചരിത്രം
National Museum of Natural History, Leiden -ലെ Jacob van der Land-ഉം സഹപ്രവർത്തകരും ചേർന്ന് 2008-ൽ ആണ് European Register of Marine Species, The UNESCO-IOC Register of Marine Organisms (URMO) എന്നിവയെ അടിസ്ഥാനമാക്കി WoRMS സ്ഥാപിച്ചത്. ഇതിനുവേണ്ടി പ്രധാനമായും പണം മുടക്കിയിരിക്കുന്നത് യൂറോപ്യൻ യൂണിയൻ ആണ്. Flanders Marine Institute, Ostend, ബെൽജിയം ആണ് ഇത് പ്രസിദ്ധീകരിച്ചിരിക്കുന്നത്.
ഗ്ലോബൽ ബൈയോഡൈവേഴ്സിറ്റി ഇൻഫർമേഷൻ ഫെസിലിറ്റി, എൻസൈക്ലോപീഡിയ ഓഫ് ലൈഫ് തുടങ്ങിയ മറ്റു ജൈവവൈവിധ്യ പദ്ധതികാലുമായി WoRMS കരാറിൽ ഏർപ്പിട്ടുണ്ട്.
February 2018 വരെ നോക്കിയാൽ 240,633 കടൽജീവികളുടെ വിവരങ്ങൾ WoRMS-ൽ ലഭ്യമാണ്.
പുറത്തേക്കുള്ള കണ്ണികൾ
വർഗ്ഗം:ജന്തുശാസ്ത്രം വർഗ്ഗം:പരിസ്ഥിതിസംരക്ഷണ വെബ്സൈറ്റുകൾ
ശിവസൂത്രങ്ങൾ
സംസ്കൃത വ്യാകരണവുമായി ബന്ധപ്പെട്ടതാണ് മാഹേശ്വരസൂത്രങ്ങൾ അഥവാ ശിവസൂത്രങ്ങൾ. സംസ്കൃതഭാഷയിലെ വർണ്ണങ്ങളെ വർഗ്ഗങ്ങളായി വിഭജിച്ച് എഴുതിയിട്ടുള്ള പതിനാലു സൂത്രങ്ങളുടെ ഗണമാണ്‌ ശിവസൂത്രങ്ങൾ. മഹേശ്വരസൂത്രങ്ങൾ എന്ന പേരും ഇവയ്ക്കുണ്ട്. സംസ്കൃതവ്യാകരണത്തിന്റെ അടിസ്ഥാനപാഠമായ പാണിനിയുടെ അഷ്ടാധ്യായി പിന്തുടരുന്നത് ഈ സൂത്രമാലയിലെ വർണ്ണവിഭജനമാണ്‌. പാണിനീയപാരമ്പര്യത്തിൽ ഈ സൂത്രമാലയ്ക്ക് അക്ഷരസമാമ്നായം എന്നും പേരുണ്ട്. ആദ്യത്തെ നാലു സൂത്രങ്ങളിൽ സ്വരവർണ്ണങ്ങളും അവശേഷിക്കുന്ന പത്തു സൂത്രങ്ങളിൽ വ്യഞ്ജനങ്ങളും ഉൾക്കൊള്ളിച്ചിരിക്കുന്നു. സങ്കീർണ്ണമായ നിയമങ്ങളെ ഓർമ്മയിൽ തങ്ങും വിധമുള്ള ലഘു വാക്യങ്ങളിൽ ഒതുക്കിവയ്ക്കുകന്ന സൂത്രശൈലിയുടെ ഒന്നാം കിട മാതൃകയാണ്‌ ഈ സൂത്രമാല.
ഉല്പത്തി
പരമശിവൻ പാണിനിയ്ക്ക് വെളിപ്പെടുത്തിയവ എന്ന അർത്ഥത്തിലാണ്‌ ഈ സൂത്രങ്ങൾക്ക് ശിവസൂത്രങ്ങൾ എന്ന പേരു വന്നത്. വർഷൻ എന്ന ഗുരുവിന്റെ ശിഷ്യനായിരുന്ന പാണിനി മന്ദബുദ്ധിയായിരുന്നതിനാൽ പഠനം തുടരാനാകാഞ്ഞ് ശിവപ്രീതികായി തപസ്സനുഷ്ടിച്ചെന്നും അപ്പോൾ പ്രത്യക്ഷനായ ശിവൻ തന്റെ തുടി 14 വട്ടം കൊട്ടി ഈ സൂത്രങ്ങൾ കേൾപ്പിച്ചതിനെ തുടർന്ന് ബുദ്ധി കൈവന്നപ്പോഴാണ്‌ അഷ്ടാധ്യായി എഴുതിയതെന്നും കഥാസരിത്സാഗരത്തിൽ പറയുന്നു. . നൃത്താവസാനേ നടരാജരാജോ നനാദ ഢക്കാം നവപഞ്ചവാരം ഉദ്വർത്തുകാമോ സനകാദിസിദ്ധാ- ദിനേതദ് വിമർശേ ശിവസൂത്രജാലം (സാരം: തന്റെ താണ്ഡവനൃത്താവസാനം സനകനേയും മറ്റു സിദ്ധന്മാരേയും അനുഗ്രഹിക്കാനുദ്യമിച്ച് തന്റെ ഢക്ക പതിനാലു പ്രാവശ്യം ഇളക്കിയപ്പോൾ ഇപ്രകാരം പതിനാലു ശിവസൂത്രങ്ങൾ പൊഴിഞ്ഞുവീണു) എന്ന പ്രസിദ്ധശ്ലോകം ഈ കഥയെക്കുറിച്ചാണു്. അഷ്ടാധ്യായിയുടെ അനുബന്ധപാഠങ്ങളിൽ ഒന്നായി പാണിനി സ്വയം രചിച്ചതോ പാണിനിയ്ക്കു മുൻപേ ഉണ്ടായിരുന്നതോ ആവാം ഈ സൂത്രമാല. കൃതിയുടെ പ്രാരംഭത്തിൽ തന്നെ ഇപ്രകാരമൊരു വർഗ്ഗീകരണക്രമം ഉണ്ടായിരിക്കുക എന്നതു് അഷ്ടാദ്ധ്യായിയുടെ മൊത്തം ഘടനയ്ക്കും ഉള്ളടക്കത്തിനും അവശ്യമാണു്.
പ്രത്യാഹാരങ്ങൾ
ഒരു വർഗ്ഗം വർണ്ണങ്ങൾ അടങ്ങുന്ന ഓരോ സൂത്രവും അതിൽ ഉൾക്കൊള്ളുന്ന വർണ്ണങ്ങളുടെ സൂചകമായ അനുബന്ധത്തിൽ അവസാനിക്കുന്നു. ഒന്നാം സൂത്രം അ, ഇ, ഉ എന്നീ മൂന്നു വർണ്ണങ്ങൾക്കൊടുവിൽ 'ണ്‌' എന്ന അനുബന്ധം ചേർന്നതാണ്‌. രണ്ടാം സൂത്രം ഋ, ഌ എന്നീ രണ്ടു വർണ്ണങ്ങൾക്കൊടുവിൽ 'ക്' അനുബന്ധമായി ചേർന്നതാണ്‌. റോമൻ അക്ഷരമാലയിൽ എഴുതുമ്പോൾ അനുബന്ധങ്ങൾ വലിയ അക്ഷരങ്ങളിൽ ആണ്‌ എഴുതാറ്. വ്യാകരണ നിയമങ്ങളുടെ വിശദീകരണത്തിൽ ഒരു വർണ്ണവും ഒരനുബന്ധവും മാത്രം ചേർന്ന പ്രത്യാഹാരങ്ങൾ ഉപയോഗിച്ച് വർണ്ണമാലയിലെ ഖണ്ഡങ്ങളെ പരാമർശിക്കാൻ ഈ സൂത്രക്രമം പാണിനിയേയും പിൽക്കാല വൈയാകരണന്മാരേയും സഹായിച്ചു. ഉദാഹരണമായി, ആദ്യസൂത്രത്തിന്റെ ആരംഭവർണ്ണമായ 'അ'-യും അവസാനസൂത്രത്തിന്റെ അനുബന്ധമായ 'ല'-യും ചേർന്ന "അല" എന്ന പ്രത്യാഹാരം മുഴുവൻ വർണ്ണങ്ങളേയും സൂചിപ്പിക്കുന്നു. ഒന്നാം സൂത്രത്തിലെ ആദ്യവർണ്ണമായ 'അ'-യും നാലാം സൂത്രത്തിന്റെ അനുബന്ധമായ 'ച'-യും ചേർന്ന "അച" എന്ന പ്രത്യാഹാരം മുഴുവൻ സ്വരങ്ങളേയും സൂചിപ്പിക്കുന്നു. അഞ്ചാം സൂത്രത്തിലെ ആദ്യവർണ്ണമായ 'ഹ'-യും അവസാനസൂത്രത്തിന്റെ അനുബന്ധമായ 'ല'-യും ചേർന്ന "ഹല" എന്ന പ്രത്യാഹാരം എല്ലാ വ്യഞ്ജനങ്ങളേയും സൂചിപ്പിക്കുന്നു.
ഏക വർണ്ണത്തെ മാത്രം സൂചിപ്പിക്കാനായി പാണിനി ഒരിക്കലും പ്രത്യാഹാരം ഉപയോഗിച്ചിട്ടില്ല. അത്തരം പ്രത്യാഹാരങ്ങളെ ഒഴിവാക്കിയാലും, ഈ സൂത്രമാലയിലെ പതിനാലു സൂത്രങ്ങളിൽ നിന്ന് 281 പ്രത്യാഹാരങ്ങൾ രൂപപ്പെടുത്താനാകും. എങ്കിലും പാണിനി 41 പ്രത്യാഹാരങ്ങൾ മാത്രമേ അഷ്ടാധ്യായിയിൽ ഉപയോഗിക്കുന്നുള്ളൂ. 'ണ' രണ്ടു സൂത്രങ്ങൾക്ക് അനുബന്ധമാവുന്നതും മറ്റും ചില പ്രത്യാഹാരങ്ങളിൽ അവ്യക്തതയുണ്ടാക്കിയേക്കാം. "ണ' അനുബന്ധമായുള്ള "അണ" എന്ന പ്രത്യാഹാരത്തെ പാണിനി അതിന്റെ രണ്ടു സാധ്യതകളിലും ഉപയോഗിച്ചിട്ടുണ്ട്.
വർഗ്ഗീകരണത്തിലെ യുക്തി
ഒരേ തരത്തിലുള്ള ഉച്ചാരണരീതി പിന്തുടരുന്ന വർണ്ണങ്ങൾ ശിവസൂത്രത്തിൽ ഒരേ ഗണത്തിൽ പെട്ടു കാണാം. ഏഴാം സൂത്രത്തിൽ അനുനാസികങ്ങളും പതിമൂന്നാം സൂത്രത്തിൽ ഉഷ്മവർണ്ണങ്ങളും ഉൾപ്പെടുത്തിയിരിക്കുന്നത് ഇതിനുദാഹരണമാണ്‌. ഉച്ചാരണപ്രയത്നം കൊണ്ടു് പ്രകൃത്യാ സ്വയം രൂപാന്തരപ്പെട്ടുവരുന്നവയാണു് മർത്ത്യഭാഷകളിലെ അടിസ്ഥാനവ്യാകരണനിയമങ്ങൾ എന്നു് പാണിനി വിശ്വസിച്ചു. വ്യാകരണനിയമങ്ങളിലെ മിതവ്യയത്വത്തെയും(economy) അനായാസത്വത്തേയും സഹായിക്കുക എന്നതായിരിക്കണം വർണ്ണങ്ങളുടെ ക്രമീകരണത്തിന്റെ പിന്നിലെ മുഖ്യപരിഗണന. അതിനാൽ, ഉച്ചാരണത്തിലെ സമാനതകളെ അടിസ്ഥാനപ്പെടുത്തി വർണ്ണങ്ങളെ ശാസ്ത്രീയമായി ക്രമീകരിക്കുകയും അവയെ വ്യാകരണനിയമങ്ങളിൽ ഉപയോഗിക്കാൻ സൗകര്യപ്പെടും വിധമുള്ള ഗണങ്ങളായി വർണ്ണങ്ങളായി  തിരിക്കുകയുമാണു് പാണിനി ശിവസൂത്രങ്ങളിലൂടെ ചെയ്തതു്.
പുറത്തേക്കുള്ള കണ്ണികൾ
Paper by Paul Kiparsky on 'Economy and the Construction of the Śiva sūtras'.
Paper by Wiebke Peterson on 'A Mathematical Analysis of Pāṇini’s  Śiva sūtras.
വെള്ളവാലൻ സ്രാവ്
ഭക്ഷ്യാവശ്യത്തിനായി അമിതമായി വേട്ടയാടപ്പെടുന്ന ഒരിനം സ്രാവാണ് ഓഷ്യാനിക് വൈറ്റ്ടിപ്പ് സ്രാവ്. ചാരയോ കടും ചാരയോ ആണ് ഇവയുടെ നിറം. മുകൾചിറകിൽ ആദ്യത്തേതിനു വൃത്താകൃതിയിൽ കൂടുതൽ വലിപ്പമുണ്ട്. വലിയ തലയും ചെറിയ കണ്ണുകളും ഇവയുടെ പ്രത്യേകതയാണ്. പേര് അന്വർഥമാക്കുവിധം ഇവയുടെ വാല് വെള്ളനിറമാണ്. മിക്ക കടൽജീവികളേയും ശവശരീരങ്ങളും ഇവ ഭക്ഷണമാക്കുന്നു. ഒറ്റപ്രസവത്തിൽ ഒന്നു മുതൽ 15 വരെ കുഞ്ഞുങ്ങൾ വരെ ജനിക്കുന്നു.
പുറത്തേക്കുള്ള കണ്ണികൾ
വർഗ്ഗം:സ്രാവുകൾ
പാവട്ട മാനിയൻഗ്വെൻസിസ്
റുബിയേസീ കുടുംബത്തിലെ ഒരു ജനുസ്സായ പാവട്ടയിലെ ഒരു സ്പീഷിസാണ് പാവട്ട മാനിയൻഗ്വെൻസിസ്  - Pavetta manyanguensis. ടാൻസാനിയായിലാണ് സഹജമായി ഇവ കാണപ്പെടുന്നത്.
അവലംബം
വർഗ്ഗം:പാവട്ട
അഡോറേഷൻ ഓഫ് ദ മാഗി (കൊറെഗ്ജിയോ)
ചരിത്രം
1895-ൽ ബ്രെറ ശേഖരം ഈ ചിത്രം സ്വന്തമാക്കി. സ്കാർസെല്ലിനോയുടേതാണ് ചിത്രമെന്ന് ആരോപണമുണ്ടായെങ്കിലും കർദിനാൾ സിസേർ മോണ്ടിയുടെ ശേഖരത്തിൽ നിന്നാണ് എത്തിയതെന്ന് മനസ്സിലാകുകയും 1650-ൽ ഈ ചിത്രം മിലാൻ അതിരൂപതയിലേക്ക് മാറ്റി. പത്തൊൻപതാം നൂറ്റാണ്ടിൽ ഈ ചിത്രം കോറെഗെജിയോയുടെ ആദ്യകാലങ്ങളിൽ ചിത്രീകരിച്ചതാകാമെന്ന് കരുതുന്നു.
ഉറവിടങ്ങൾ
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ വർഗ്ഗം:കോറെഗിയോ മഡോണാസ്
വാണിയമ്പലം തീവണ്ടിനിലയം
കേരളത്തിലെ മലപ്പുറം ജില്ലയിലെ വണ്ടൂരിനടുത്ത് വാണിയമ്പലം പ്രദേശത്ത് പ്രവർത്തിക്കുന്ന ഒരു ചെറിയ റെയിൽ‌വേ സ്റ്റേഷനാണ് വാണിയമ്പലം തീവണ്ടിനിലയം (കോഡ് വി എൻ ബി) അഥവാ വാണിയമ്പലം റയില്വേ സ്റ്റേഷൻ. സതേൺ റെയിൽ‌വേയിലെ ഷോറനൂർ - മംഗലാപുരം വിഭാഗത്തിലാണ് ഇത് സ്ഥിതിചെയ്യുന്നത്. സ്റ്റേഷനിൽ നിർത്തുന്ന ട്രെയിനുകൾ പട്ടണത്തെ ഇന്ത്യയിലെ പ്രമുഖ നഗരങ്ങളായ നിലമ്പൂർ, ഷോർണൂർ, അങ്ങാടിപുറം എന്നിവയുമായി ബന്ധിപ്പിക്കുന്നു.
ഷോർണ്ണൂർ-നിലമ്പൂർ റെയിൽ പാത
നിലമ്പൂർ-ഷൊർണൂർ റെയിൽവേ ലൈൻ ദക്ഷിണ റെയിൽവേ സോണിന്റെ ഒരു ശാഖാ ലൈൻ ആണ്. ഇത്   കേരള ത്തിലുള്ള  ഇന്ത്യയിലെ ഏറ്റവും നീളംകുറഞ്ഞ് ഒരു ബ്രോഡ് ഗേജ് റെയിൽവേ ലൈനുകളിൽ ഒന്നാണ്. ഒറ്റ ലൈനാണ് ഇത്  ഷോറണൂർ ജംഗ്ഷനിൽ നിന്ന് ( പാലക്കാട് ജില്ലയിൽ) നിലമ്പൂർ റെയിൽവേ സ്റ്റേഷനിലേക്ക് ( മലപ്പുറം ജില്ലയിൽ)66 km ദൂരം ഉണ്ട്. ഈ സ്റ്റേഷൻ   കോഴിക്കോട് -ഊട്ടി ഹൈവേയിലെ നിലമ്പൂർ പട്ടണത്തിൽ നിന്ന് 14 കിലോമീറ്റർ. ഷോരാണൂർ-നിലമ്പൂർ റോഡ് പാസഞ്ചർ ട്രെയിനുകൾ ഈ റൂട്ടിലാണ് ഓടുന്നത്. ഇപ്പോൾ കൊച്ചുവേളി- നിലമ്പൂർ പാതയിൽ രാജ്യറാണി എക്സ്പ്രസ്സ് എന്ന ഒരു എക്സ്പ്രസ് തീവണ്ടിയും ഓടുന്നുണ്ട്. ഇത്  മലപ്പുറം പട്ടണത്തിൽ നിന്ന് 40 km അകലെ ആണ്.
ഇന്റർനാഷണൽ ഓർണിത്തോളജിസ്റ്റ്സ് യൂണിയൻ
ലോകം മുഴുവനുമുള്ള 200-ഓളം പക്ഷിശാസ്ത്രജ്ഞരുടെ ഒരു കൂട്ടായ്മയാണ് ഇന്റർനാഷണൽ ഓർണിത്തോളജിസ്റ്റ്സ് യൂണിയൻ, International Ornithologists' Union, (മുൻപ്: International Ornithological Committee).
ഇന്റർനാഷണൽ ഓർണിത്തോളജിക്കൽ കോൺഗ്രസ്
ഇന്റർനാഷണൽ ഓർണിത്തോളജിസ്റ്റസ് യൂണിയൻ സംഘടിപ്പിക്കുന്ന പക്ഷിശാസ്ത്രജ്ഞരുടെ അന്തർദേശീയ സമ്മേളനങ്ങളെയാണ് 'ഇന്റർനാഷണൽ ഓർണിത്തോളജിക്കൽ കോൺഗ്രസ്' എന്ന് വിളിക്കുന്നത്. 1884 മുതൽ 1926 വരെ ക്രമരഹിതമായും പിന്നീട് നാലുവർഷം ഇടവിട്ടും ഈ സമ്മേളനങ്ങൾ നടക്കുന്നു. രണ്ടാം ലോകമഹായുദ്ധത്തിന്റെ സമയത്തുമാത്രമാണ് ഇത് തടസ്സപ്പെട്ടത്.
IOC വേൾഡ് ബേർഡ് ലിസ്റ്റ്
'IOC വേൾഡ് ബേർഡ് ലിസ്റ്റ്' Frank Gill ഉം Minturn Wright ഉം ചേർന്ന് എഴുതിയ Birds of the World: Recommended English Names എന്ന പുസ്തകത്തിന്റെ പുതുക്കിയ ഇന്റർനെറ്റ് പതിപ്പാണ്. ഇത് ഗവേഷണലഭ്യതക്കുവേണ്ടി ക്രിയേറ്റീവ് കോമൺസ് ആട്രിബൂഷൻ-3.0 എന്ന സ്വതന്ത്ര പകർപ്പവകാശ അനുമതിപത്രത്തോടെ പ്രസിദ്ധീകരിച്ചിരിക്കുന്നതാണ്.
'IOC വേൾഡ് ബേർഡ് ലിസ്റ്റ് ' മാറ്റ് പക്ഷിപട്ടികകളായ The Clements Checklist of the Birds of the World, The Howard & Moore Complete Checklist of the Birds of the World (4th Edition(, HBW Alive/Bird Life International എന്നിവയുമായി പരിപൂരകമായി വർത്തിക്കുന്നു. 2018-ൽ വാൻകൂവർ, ബ്രിട്ടീഷ് കൊളംബിയ വച്ചുനടക്കുന്ന സമ്മേളനത്തോടനുബന്ധിച്ചു ഈ പട്ടികകൾ തമ്മിലുള്ള വ്യത്യാസങ്ങൾ ഇല്ലാതാക്കാനുള്ള ശ്രമങ്ങൾ ആലോചിക്കുന്നുണ്ട്.
ഡമോക്ലീസ്
thumb|250px|right|ഡമോക്ലീസിന്റെ ഖഡ്ഗം
സിറാക്യൂസിലെ (ഗ്രീസ്) ഡയണീഷസ് രാജാവിന്റെ കൊട്ടാര സദസ്സിലെ അംഗമാണ് ഡമോക്ലീസ്. രാജാവ് സർവദാ ഐശ്വര്യത്തിലും സമ്പത്തിലും അധികാരത്തിലും മുഴുകി സുഖ ജീവിതം നയിക്കുകയാണെന്ന് ഡമോക്ലീസ് ഒരിക്കൽ വിമർശന രൂപത്തിൽ അഭിപ്രായപ്പെട്ടു. തന്നെ അനുമോദിക്കുകയും വിമർശിക്കുകയും ചെയ്ത ഡമോക്ലീസിനെ, ഒരു രാജാവിന്റെ യഥാർഥ അവസ്ഥ എന്താണെന്ന് ബോധ്യപ്പെടുത്തി കൊടുക്കണമെന്ന് ഡയണീഷസ് തീരുമാനിച്ചു. ഒരിക്കൽ വിഭവ സമൃദ്ധമായ രാജകീയ വിരുന്നിന് രാജാവ് ഡമോക്ലീസിനെ ക്ഷണിച്ചു. വിരുന്ന് കഴിഞ്ഞ് സന്തുഷ്ടനായിത്തീർന്ന ഡമോക്ലീസിനെ തന്റെ രാജസിംഹാസനത്തിൽ കുറച്ചു സമയം ഉപവിഷ്ടനാകുവാൻ രാജാവ് നിർദ്ദേശിച്ചു. ഇതനുസരിച്ച് ഡമോക്ലീസ് രാജാവിന്റെ സിംഹാസനത്തിൽ കയറി ഇരുന്നു. ഇരുന്നതിനു ശേഷം മുകളിലേക്കു നോക്കിയപ്പോൾ ഒരു തലനാരിഴയിൽ തൂക്കിയിട്ടിരിക്കുന്ന വാൾ ഇദ്ദേഹത്തിന്റെ കണ്ണിൽ പെട്ടു. ഏതു നിമിഷവും തലനാരിഴ പൊട്ടി ആ വാൾ തന്റെ ശിരസ്സിൽ പതിക്കാമെന്ന സാഹചര്യമോർത്ത് ഡമോക്ലീസ് അത്യധികം അസ്വസ്ഥനായിത്തീർന്നു.
ഗുണപാഠം
നേർത്ത ഒരു മുടിയിൽ കെട്ടി തൂക്കിയിട്ടിരിക്കുന്ന വാളിന്റെ ചുവട്ടിലിരിക്കുന്നതു പോലെ ഭീതി ജനകമാണ് ഒരു മഹാരാജാവിന്റെ ഓരോ നിമിഷവും കടന്നു പോകുന്നതെന്ന് തന്റെ സദസ്യനെ ബോധ്യപ്പെടുത്തുവാൻ ഈ തന്ത്രം സഹായകമായി. അതിനു ശേഷം രാജാവ് ഡമോക്ലീസിനെ പോകാൻ അനുവദിച്ചു. ഉന്നത സ്ഥാനങ്ങളും സൗഭാഗ്യങ്ങളും ക്ഷണ ഭംഗുരമാണെന്നും എക്കാലവും അവ ദുഃഖദായകമാണെന്നും ഈ സംഭവം വ്യക്തമാക്കുന്നു. തികച്ചും ആകസ്മികമായി കടന്നു വരാവുന്ന വിപത്തിനെ സൂചിപ്പിക്കുന്ന പ്രതീകമായും ഈ സംഭവം വ്യാഖ്യാനിക്കപ്പെടുന്നുണ്ട്. ഈ ആശയങ്ങൾ ഉൾക്കൊള്ളുന്ന ഒരു ശൈലി തന്നെ ഡമോക്ലീസിന്റെ ഖഡ്ഗം എന്ന പേരിൽ വിശ്വ സാഹിത്യത്തിൽ പ്രചാരം നേടിയിട്ടുണ്ട്. സിസറൊയുടെ തസ്ക്കുലാനി ദിസ്പുത്താത്തി യോനെസ് (Tusculanae disputations-Discussions at Tusculum) എന്ന ലത്തീൻ കൃതിയിൽ ഈ ഐതിഹ്യത്തിന്റെ പൂർണ രൂപം കാണാവുന്നതാണ്.
രണ്ടാം പാഠപുസ്തകം
1900-കളിൽ മലബാർ ഭാഗത്ത് രണ്ടാം ക്ലാസ്സിലെ പഠനത്തിനായി  ഉപയോഗിച്ചിരുന്ന പാഠ പുസ്തകമാണ് രണ്ടാം പാഠപുസ്തകം. ബാസൽ മിഷൻ പ്രസ്സ്, മംഗലാപുരത്തുനിന്നുമാണ് ഈ പുസ്തകം പ്രസിദ്ധീകരിച്ചിരിക്കുന്നത്. പുസ്തകത്തിന്റെ ആറു പതിപ്പുകളോളം പുറത്തിറക്കിയിട്ടുണ്ട്. ഈ പുസ്തകം ആദ്യം നിർമ്മിച്ചത് മദ്രാസ്സ് ക്രിസ്ത്യൻ കോളേജിലെ ഇംഗ്ലീഷ് ട്യൂട്ടർ ആയിരുന്ന ജോസഫ് മൂളിയിൽ ആണ്. എന്നാൽ 1906-ൽ മദ്രാസ്സ് സർക്കാറിലെ ഔദ്യോഗിക മലയാളപരിഭാഷകൻ ആയ എം. കൃഷ്ണൻ ഈ പതിപ്പ് പുതുക്കി പ്രസിദ്ധീകരിച്ചിരിക്കുന്നു.
സന്മാർഗ്ഗസംബന്ധമായ പാഠങ്ങൾ, ജീവിവർഗ്ഗം, സസ്യവർഗ്ഗം, ഭൂമിശാസ്ത്രസംബന്ധം തുടങ്ങിയുള്ള വിഷയങ്ങളിലുള്ള രണ്ടാം ക്ലാസ്സ് കുട്ടികൾക്ക് അനുയോജ്യമായ ചെറു പാഠങ്ങൾ ആണ് പുസ്തകത്തിന്റെ പ്രധാന ഉള്ളടക്കം. കൂടാതെ അഞ്ചോളം ചെറു പദ്യങ്ങളും ഉൾപ്പെടുത്തിയിരിക്കുന്നു. ഓരോ പാഠശേഷവും പ്രസ്തുത പാഠത്തിൽ ഉപയോഗിച്ചിരിക്കുന്ന പ്രധാനവും രണ്ടാം ക്ലാസ്സിലെ കുട്ടികളെ സംബന്ധിച്ച് പുതിയതുമായ വാക്കുകൾ എടുത്ത് എഴുതിയിരിക്കുന്നു.
അക്കാലത്ത് മദ്രാസ് പാഠപുസ്തക കമ്മിറ്റി അംഗീകരിച്ച പുസ്തകം മദ്രാസ് സംസ്ഥാനത്തിനു കീഴിൽ മലയാളം സംസാരിക്കുന്ന ഇടങ്ങളിൽ (പ്രധാനമായും ഇപ്പൊഴത്തെ മലബാർ) ഉപയോഗിച്ചിരുന്നതെന്നു കരുതപ്പെടുന്നു. ഇതിന്റെ 6-ആം പതിപ്പിന്റെ യഥാർഥ ഗ്രന്ഥം ട്യൂബിങ്ങൻ സർവ്വകലാശാലയിലെ ഗുണ്ടർട്ട് ശേഖരത്തിൽ സൂക്ഷിച്ചിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:പാഠപുസ്തകങ്ങൾ വർഗ്ഗം:മലയാളം അച്ചടിയുടെ ചരിത്രം
ദം (2016 ലെ സിനിമ)
2016 ൽ പുറത്തിറങ്ങിയ ഒരു മലയാള ചലച്ചിത്രമാണ് ദം. അനുരാം ആണ് ഈ ചിത്രത്തിന്റെ തിരക്കഥയും സംവിധാനവും നിർവ്വഹിച്ചത്. ചിത്രത്തിൽ ഷൈൻ ടോം ചാക്കോ, ലാൽ, ശ്രീത ശിവദാസ്, പാർവതി ടി, ശ്രീജിത്ത് രവി എന്നിവരായിരുന്നു പ്രധാന അഭിനേതാക്കൾ. തിരുവനന്തപുരം, കൊച്ചി എന്നിവിടങ്ങളിലാണ് ചിത്രത്തിന്റെ ചിത്രീകരണം പ്രധാനമായി നടന്നത്. ദം 26 ഓഗസ്റ്റ് 2016 ന് റിലീസ് ചെയ്തു.
സംഗ്രഹം
സേവ്യർ, അദ്ദേഹത്തിന്റെ സഹായിയായ ആന്റണി എന്നീ ഗുണ്ടകളുടെ കഥയും അവരുടെ ലക്ഷ്യങ്ങൾ നേടാൻ അവർ നേരിടുന്ന പോരാട്ടവുമാണ് ദം എന്ന സിനിമ പ്രധാനമായും വിവരിക്കുന്നത്.
സംഗീതം
വയലാർ ശരത് ചന്ദ്രവർമ്മയുടെ വരികൾക്കായി ജാസ്സി ഗിഫ്റ്റ് ആണ് ചിത്രത്തിന്റെ ഗാനങ്ങളും പശ്ചാത്തല സംഗീതവും ഒരുക്കിയിരിക്കുന്നത് വിനീത് ശ്രീനിവാസൻ, ലാൽ, നെൽ‌സൺ ഷൂരനാട്, ജാസ്സി ഗിഫ്റ്റ് എന്നിവരാണ്  ഈ സിനിമയിലെ ഗാനങ്ങൾ ആലപിച്ചിരിക്കുന്നത്.
പരാമർശങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:മലയാളചലച്ചിത്രങ്ങൾ വർഗ്ഗം:2016-ൽ പുറത്തിറങ്ങിയ ചലച്ചിത്രങ്ങൾ
മൈക്രോസോഫ്റ്റ് വിഷ്വൽ സ്റ്റുഡിയോ
വിഷ്വൽ സ്റ്റുഡിയോ 36 വ്യത്യസ്ത പ്രോഗ്രാമിംഗ് ഭാഷകളെ പിന്തുണയ്ക്കുന്നു, കൂടാതെ ഒരു ഭാഷാ നിർദ്ദിഷ്ട സേവനം നിലവിലുണ്ടെങ്കിൽ കോഡ് എഡിറ്ററിനെയും ഡീബഗ്ഗറിനെയും ഏതാണ്ട് ഏത് പ്രോഗ്രാമിംഗ് ഭാഷയെയും പിന്തുണയ്ക്കാൻ (വ്യത്യസ്ത അളവിലേക്ക്) അനുവദിക്കുന്നു. അന്തർനിർമ്മിത ഭാഷകളിൽ സി, സി++, സി++ / സി‌എൽ‌ഐ, വിഷ്വൽ ബേസിക് ഡോട്ട് നെറ്റ്, സി, എഫ്#, ജാവാസ്ക്രിപ്റ്റ്, ടൈപ്പ്സ്ക്രിപ്റ്റ്, എക്സ്.എം.എൽ., എക്സ്എസ്എൽടി, എച്.ടി.എം.എൽ., സി‌എസ്‌എസ് എന്നിവ ഉൾപ്പെടുന്നു. പൈത്തൺ, റൂബി, നോഡ്.ജെഎസ്, എം എന്നിവ പോലുള്ള മറ്റ് ഭാഷകൾക്കുള്ള പിന്തുണ പ്ലഗ്-ഇന്നുകൾ വഴി ലഭ്യമാണ്. ജാവ (ഒപ്പം ജെ#) ഉം മുമ്പ് പിന്തുണച്ചിരുന്നു.
വിഷ്വൽ സ്റ്റുഡിയോയുടെ ഏറ്റവും അടിസ്ഥാന പതിപ്പായ കമ്മ്യൂണിറ്റി പതിപ്പ് സൗജന്യമായി ലഭ്യമാണ്. വിഷ്വൽ സ്റ്റുഡിയോ കമ്മ്യൂണിറ്റി പതിപ്പിനായുള്ള മുദ്രാവാക്യം "വിദ്യാർത്ഥികൾക്കും ഓപ്പൺ സോഴ്‌സിനും വ്യക്തിഗത ഡവലപ്പർമാർക്കും സൗജന്യവും പൂർണ്ണവുമായ ഐഡിഇ" എന്നതാണ്.
നിലവിൽ പിന്തുണയ്‌ക്കുന്ന വിഷ്വൽ സ്റ്റുഡിയോ പതിപ്പ് 2019 ആണ്.
ആർക്കിടെക്ചർ
വിഷ്വൽ സ്റ്റുഡിയോ ഏതെങ്കിലും പ്രോഗ്രാമിംഗ് ഭാഷയെയോ പരിഹാരത്തെയോ അല്ലെങ്കിൽ ഉപകരണത്തെയോ പിന്തുണയ്ക്കുന്നില്ല; പകരം, ഒരു വി‌എസ്‌പാക്കേജായി കോഡ് ചെയ്ത ഫങ്ഷാണാലിറ്റിയെ(പ്രവർത്തനക്ഷമത) പ്ലഗ് ചെയ്യാൻ ഇത് അനുവദിക്കുന്നു. ഇൻസ്റ്റാളുചെയ്യുമ്പോൾ തന്നെ, ഒരു സേവനമായി ലഭ്യമാണ്. ഐഡിഇ(IDE) മൂന്ന് സേവനങ്ങൾ നൽകുന്നു: പ്രോജക്റ്റുകളും പരിഹാരങ്ങളും കണക്കാക്കാനുള്ള കഴിവ് നൽകുന്ന എസ്വിഎസ്സൊലൂഷൻ(SVsSolution); വി‌എസ്‌പാക്കേജുകളുടെ രജിസ്ട്രേഷനുമായി ബന്ധപ്പെട്ട എസ്‌വി‌ഷെൽ‌ വിൻ‌ഡോയിംഗ്, യു‌ഐ പ്രവർ‌ത്തനം (ടാബുകൾ‌, ടൂൾ‌ബാറുകൾ‌, ടൂൾ‌ വിൻ‌ഡോകൾ‌ എന്നിവയുൾ‌പ്പെടെ) മുതലയാവ നൽ‌കുന്ന എസ്‌വി‌എസ്‌ഷെല്ലിൽ(SVsShell) ഉൾപ്പെടുന്നു. കൂടാതെ, സേവനങ്ങൾ തമ്മിലുള്ള ആശയവിനിമയം ഏകോപിപ്പിക്കുന്നതും പ്രാപ്തമാക്കുന്നതും ഐഡിഇയുടെ ചുമതലയാണ്. എല്ലാ എഡിറ്റർ‌മാർ‌, ഡിസൈനേഴ്സ്, പ്രോജക്റ്റ് ടൈപ്പ്സ്, മറ്റ് ഉപകരണങ്ങൾ‌ എന്നിവ വി‌എസ്‌പാക്കേജുകളായി നടപ്പിലാക്കുന്നു. വി‌എസ്‌പാക്കേജുകൾ‌ ആക്‌സസ് ചെയ്യുന്നതിന് വിഷ്വൽ‌ സ്റ്റുഡിയോ കോം ഉപയോഗിക്കുന്നു. വിഷ്വൽ സ്റ്റുഡിയോ എസ്‌ഡി‌കെയിൽ മാനേജ്ഡ് പാക്കേജ് ഫ്രെയിംവർക്ക് (എം‌പി‌എഫ്) ഉൾപ്പെടുന്നു, ഇത് കോം(COM)-ഇന്റർ‌ഫേസുകൾ‌ക്ക് ചുറ്റുമുള്ള നിയന്ത്രിത റാപ്പറുകളുടെ ഒരു കൂട്ടമാണ്, ഇത് ഏത് സിഎൽഐ(CLI) കംപ്ലയിന്റ് ഭാഷയിലും പാക്കേജുകൾ എഴുതാൻ അനുവദിക്കുന്നു.
ഒരു ഭാഷാ സേവനം എന്ന നിർദ്ദിഷ്ട വിഎസ് പാക്കേജ്(VSPackage) ഉപയോഗിച്ച് പ്രോഗ്രാമിംഗ് ഭാഷകൾക്കുള്ള പിന്തുണ ചേർക്കുന്നു. വിവിധ പ്രവർത്തനങ്ങൾ‌ക്ക് പിന്തുണ നൽ‌കുന്നതിന് വി‌എസ്‌പാക്കേജ് നടപ്പാക്കാൻ‌ കഴിയുന്ന വിവിധ ഇന്റർ‌ഫേസുകളെയാണ് ഒരു ഭാഷാ സേവനത്തെ നിർ‌വ്വചിക്കുന്നത്.
അവലംബം
വർഗ്ഗം:മൈക്രോസോഫ്റ്റ് വിഷ്വൽ സ്റ്റുഡിയോ
കുലുക്കല്ലൂർ തീവണ്ടിനിലയം
പാലക്കാട് ജില്ലയിൽ കുലുക്കല്ലൂർ പ്രദേശത്ത് പ്രവർത്തിക്കുന്ന ഒരു ചെറിയ റെയിൽ‌വേ സ്റ്റേഷനാണ്  കുലുക്കല്ലൂർ റെയിൽവേ സ്റ്റേഷൻ അഥവാ കുലുക്കല്ലൂർ തീവണ്ടിനിലയം  (കോഡ് കെ ഇസഡ് സി). സതേൺ റെയിൽ‌വേയിലെ ഷോറനൂർ - മംഗലാപുരം വിഭാഗത്തിലാണ് ഇത് സ്ഥിതിചെയ്യുന്നത്. സ്റ്റേഷനിൽ നിർത്തുന്ന ട്രെയിനുകൾ പട്ടണത്തെ ഇന്ത്യയിലെ പ്രമുഖ നഗരങ്ങളായ നിലമ്പൂർ, ഷോർണൂർ, അങ്ങാടിപുറം, വാണിയമ്പലം[[അങ്ങാടിപ്പുറം തീവണ്ടിനിലയം|എന്നിവയുമായി ബന്ധിപ്പിക്കുന്നു.
റുട്ടബാഗ
കാബേജിനും ടേണിപ്പിനും ഇടയിലുള്ള ഒരു സങ്കരയിനമായി ഉത്ഭവിച്ച ഒരു റൂട്ട് പച്ചക്കറിയായ റുട്ടബാഗ (നോർത്ത് അമേരിക്കൻ ഇംഗ്ലീഷ്), സ്വീഡ് (കോമൺ‌വെൽത്ത് ഇംഗ്ലീഷ്), നീപ്പ് (സ്കോട്ടിഷ്) അല്ലെങ്കിൽ സ്‌നാഗർ (നോർത്തേൺ ഇംഗ്ലീഷ്), വിവിധ പ്രദേശങ്ങളിൽ മറ്റ് പല പേരുകളിലും വിളിക്കപ്പെടുന്നു (ടേണിപ്പ്, "വൈറ്റ് ടേണിപ്പ്" എന്നും വിളിക്കുന്നു). വേരുകളും ഇലകളും പച്ചക്കറിയായും പലവിധത്തിൽ കഴിക്കാം. വേരുകളും മുകൾഭാഗവും ശീതകാല ആഹാരമായി ഉപയോഗിക്കുന്നു. കന്നുകാലികൾക്ക് തീറ്റയായും നൽകുന്നു. സ്കോട്ട്ലൻഡ്, നോർത്തേൺ,വെസ്റ്റേൺ ഇംഗ്ലണ്ട്, വെയിൽസ്, ഐൽ ഓഫ് മാൻ, അയർലൻഡ് എന്നിവിടങ്ങളിൽ ഒരു വാർഷികോത്സവമായി കൊണ്ടാടുന്ന ഹാലോവീനിൽ ഉപയോഗിക്കുന്ന വിളക്കുകൾ ഇതിന്റെ വേരുകളിൽ നിന്ന് കൊത്തിയെടുക്കുന്ന പാരമ്പര്യമുണ്ടായിരുന്നു.
പദോൽപ്പത്തി
റുട്ടബാഗയ്ക്ക് നിരവധി ദേശീയ, പ്രാദേശിക പേരുകൾ കാണപ്പെടുന്നു. സസ്യത്തിന്റെ സാധാരണ വടക്കേ അമേരിക്കൻ പദമാണ് റുട്ടബാഗ. ഈ പദം സ്വീഡിഷ് ഗ്രാമ്യഭാഷാപദമായ റോട്ടബാഗിൽ നിന്നാണ് വന്നത്. റോട്ട് (റൂട്ട്) + ബാഗെ (കൂട്ടം, കുല) എന്നർത്ഥമാക്കുന്നു. യു‌എസിൽ‌, സസ്യത്തിനെ സ്വീഡിഷ് ടേണിപ്പ് അല്ലെങ്കിൽ യെല്ലോ ടേണിപ്പ് എന്നും വിളിക്കുന്നു.
ഇംഗ്ലണ്ട്, ഓസ്‌ട്രേലിയ, ന്യൂസിലാന്റ് എന്നിവയുൾപ്പെടെ പല കോമൺ‌വെൽത്ത് രാജ്യങ്ങളിലും സ്വീഡിഷ് ("സ്വീഡിഷ് ടേണിപ്പ്" എന്നതിൽ നിന്ന്) എന്ന പേര് ഉപയോഗിക്കുന്നു. നോർത്തേൺ, മിഡ്‌ലാന്റ് ഇംഗ്ലണ്ട്, വെസ്റ്റ് കൺട്രി (പ്രത്യേകിച്ച് കോൺ‌വാൾ), അയർലൻഡ്, ഐൽ ഓഫ് മാൻ, മാനിറ്റോബ, ഒന്റാറിയോ, അറ്റ്ലാന്റിക്, കാനഡ എന്നിവിടങ്ങളിലും ടേണിപ്പ് എന്ന പേര് ഉപയോഗിക്കുന്നു. പ്രദേശമനുസരിച്ച് വെയിൽസിൽ ഇത് വെൽഷ് ഭാഷയിൽ മൈപ്പ്, റൗഡൻ, എർഫിൻ, സ്വെഡ്‌സെൻ അല്ലെങ്കിൽ സ്വെജെൻ എന്നും അറിയപ്പെടുന്നു. ഇംഗ്ലീഷിൽ സ്വീഡ് അല്ലെങ്കിൽ ടേണിപ്പ് എന്ന പേര് ഉപയോഗിക്കുന്നു.
സ്കോട്ട്ലൻഡിൽ ഇതിനെ ടേണിപ്പ്, ടംഷി (വിഡ്ഢികളോ വിവേകശൂന്യമായ ആളുകൾക്കോ ഒരു പ്രത്യേക പദമായി ഉപയോഗിക്കുന്നു) അല്ലെങ്കിൽ നീപ്പ് (പഴയ ഇംഗ്ലീഷ് നാപ്പ്, ലാറ്റിൻ നാപ്പസ് എന്നിവയിൽ നിന്ന്) എന്നും അറിയപ്പെടുന്നു. തെക്ക്-കിഴക്കൻ സ്കോട്ട്‌ലൻഡിലെ ചില പ്രദേശങ്ങളായ ബെർവിക്ഷയർ, റോക്‌സ്‌ബർഗ്ഷയർ എന്നിവിടങ്ങളിൽ ഇപ്പോഴും ബെയ്‌ഗി എന്ന പദം ഉപയോഗിക്കുന്നു. ഇത് സ്വീഡിഷ് ഭാഷാഭേദ പദമായ റോട്ടബാഗെജിൽ നിന്ന് ഉത്ഭവിച്ചതാണ്. ടർണിപ്പ് എന്ന പദം വൈറ്റ് ടേണിപ്പിനും (Brassica rapa ssp rapa) ഉപയോഗിക്കുന്നു.
സ്വീഡ്, (വൈറ്റ്) ടേണിപ്പിനെ വെറും ടേണിപ്പ് എന്നും വിളിക്കുന്നു (ഈ വാക്ക് നാപ്പിൽ നിന്നും ഉത്ഭവിച്ചതാണ്). വടക്കുകിഴക്കൻ ഇംഗ്ലണ്ടിൽ, ടേണിപ്പുകളെയും സ്വീഡുകളെയും ഭാഷാപരമായി സ്‌നാഡ്‌ജേഴ്‌സ്, സ്‌നാഗേഴ്‌സ് (പുരാതന) അല്ലെങ്കിൽ നാർക്കികൾ എന്ന് വിളിക്കുന്നു. ഐൽ ഓഫ് മാൻ എന്ന സ്ഥലത്ത് റൂട്ടബാഗയെ മൂട്ട് എന്നും ടർണിപ്പിന്റെ മാൻക്സ് ഭാഷാ വാക്ക് നാപ്പിൻ എന്നും അറിയപ്പെടുന്നു.
സ്വീഡനിൽ ഇതിന്റെ പൊതുവായ പേര് കൽറോട്ട് (ശബ്‌ദാർത്ഥപ്രകാരം "കാബേജ് / കാലെ റൂട്ട്") എന്നാണ്. അതുപോലെ, ഡെൻ‌മാർക്കിൽ‌ ഇതിനെ കൽ‌റോ, കൽ‌റാബി എന്നും നോർ‌വേയിൽ‌ കൽ‌റാബി അല്ലെങ്കിൽ‌ കൽ‌റോട്ട് എന്നും എസ്റ്റോണിയയിൽ‌ കാലികകൾ‌ എന്നും അറിയപ്പെടുന്നു. ഡച്ചിൽ ഇതിനെ സിമിലറി കൂൾറാപ്പ് എന്ന് വിളിക്കുന്നു. ഡെൻമാർക്ക്, നോർവേ, നെതർലാൻഡ്‌സ് എന്നിവിടങ്ങളിൽ ഇത് ചിലപ്പോൾ (കോഹ്‌റാബി) ആശയക്കുഴപ്പത്തിലാകുന്നു. ഫിന്നിഷ് പദം ലന്തു എന്നാണ്. റൊമാനിയൻ പദം നാപ്പ് എന്നാണ്. ജർമ്മൻ ഭാഷയിൽ വിവിധ പ്രാദേശിക പേരുകളാൽ റുട്ടബാഗയെ അറിയപ്പെടുന്നു. അവയിൽ കോഹ്‌റോബും സ്റ്റെക്രോബും ചേരുവകളുടെ പട്ടികയിൽ ഏറ്റവും വ്യാപകവും സാധാരണയായി ഉപയോഗിക്കുന്നതുമാണ്. ഓസ്ട്രിയയിൽ കൊഹ്‌റാബി എന്നാണ് അർത്ഥമാക്കുന്നത്.
ചരിത്രം
1620-ൽ സ്വിസ് സസ്യശാസ്ത്രജ്ഞനായ ഗാസ്പാർഡ് ബൗഹിൻ റുട്ടബാഗയെക്കുറിച്ച് ആദ്യമായി അച്ചടിച്ച പരാമർശത്തിൽ റുട്ടബാഗ സ്വീഡനിൽ വളരുന്നതായി അദ്ദേഹം കുറിക്കുന്നു. ഇത് സ്കാൻഡിനേവിയയിലോ റഷ്യയിലോ ഉത്ഭവിച്ചതാണെന്ന് കരുതപ്പെടുന്നു. റുട്ടബാഗ എങ്ങനെയാണ് ഇംഗ്ലണ്ടിൽ എത്തിയത് എന്നതിന് പരസ്പരവിരുദ്ധമായ വിവരണങ്ങളാണുള്ളത്. ജർമ്മനി വഴിയാണ് ഇത് ഇംഗ്ലണ്ടിലെത്തിയതെന്ന് ചില വൃത്തങ്ങൾ പറയുന്നു. മറ്റ് വിവരങ്ങൾ സ്വീഡിഷ് ഉത്ഭവത്തെ പിന്തുണയ്ക്കുന്നു. ജോൺ സിൻക്ലെയർ പറയുന്നതനുസരിച്ച് 1750 ഓടെ ജർമ്മനിയിൽ നിന്ന് റൂട്ട് പച്ചക്കറി ഇംഗ്ലണ്ടിലെത്തി. 1781 ഓടെ റൂട്ടബാഗ സ്വീഡൻ വഴി സ്കോട്ട്ലൻഡിലെത്തി. ദ ഗാർഡനേഴ്‌സ് ക്രോണിക്കിളിലെ ഈ വിഷയത്തെക്കുറിച്ചുള്ള ഒരു ലേഖനം സൂചിപ്പിക്കുന്നത് 1790-ൽ റുട്ടബാഗ ഇംഗ്ലണ്ടിൽ കൂടുതൽ വ്യാപകമായി അവതരിപ്പിക്കപ്പെട്ടു എന്നാണ്. വടക്കേ അമേരിക്കയിലേക്കുള്ള ഇതിന്റെ പരിചയപ്പെടുത്തൽ 19-ആം നൂറ്റാണ്ടിന്റെ തുടക്കത്തിൽ ഇല്ലിനോയിസിൽ 1817-ൽ തന്നെ റുട്ടബാഗ വിളകളുടെ റിപ്പോർട്ടുകളോടെയാണ് വന്നത്. 1835-ൽ ന്യൂയോർക്കിലെ ജെനീസി നദീതടത്തിലെ കർഷകർക്ക് റുട്ടബാഗ വിള കാലിത്തീറ്റയായി ശുപാർശ ചെയ്തു.
ഒന്നാം ലോകമഹായുദ്ധത്തിലും രണ്ടാം ലോകമഹായുദ്ധത്തിലും ഭക്ഷ്യക്ഷാമവുമായി ബന്ധപ്പെട്ടതിനാൽ ജർമ്മനിയിലും ഫ്രാൻസിലും റുട്ടബാഗ ഒരു കാലത്ത് ക്ഷാമ ഭക്ഷണമായി കണക്കാക്കപ്പെട്ടിരുന്നു. ഒന്നാം ലോകമഹായുദ്ധത്തിലെ പട്ടിണിയിലും ഭക്ഷ്യക്ഷാമത്തിലും സഖ്യകക്ഷികളുടെ ഉപരോധവും (1916-17 ലെ സ്റ്റെക്രൂബെൻവിന്റർ അല്ലെങ്കിൽ ടേണിപ്പ് വിന്റർ) 1945-നും 1949-നും ഇടയിൽ ഉണ്ടായ ക്ഷാമകാലത്തും റുട്ടബാഗയും വെള്ളവും ചേർത്ത തിളപ്പിച്ച പായസം (Steckrübeneintopf) ജർമ്മനിയിലെ ഒരു സാധാരണ ഭക്ഷണമായിരുന്നു. തൽഫലമായി, പല പഴയ ജർമ്മൻകാർക്കും ഈ ഭക്ഷണത്തെക്കുറിച്ച് അസന്തുഷ്ടമായ ഓർമ്മകൾ ഉണ്ടായിരുന്നു.
ബൊട്ടാണിക്കൽ ചരിത്രം
റുബാഗയ്ക്ക് സങ്കീർണ്ണമായ ഒരു ടാക്സോണമിക് ചരിത്രമുണ്ട്. സ്വിസ് സസ്യശാസ്ത്രജ്ഞനായ ഗാസ്പാർഡ് ബൗഹിൻ തന്റെ 1620-ലെ പ്രൊഡ്രോമസിൽ ഇതിനെക്കുറിച്ച് എഴുതിയതിൽ നിന്നാണ് ഏറ്റവും പഴയ വിവരണം വരുന്നത്. 1753-ൽ കാൾ ലിന്നേയസ് തന്റെ കൃതിയായ സ്പീഷീസ് പ്ലാന്റാരം എന്ന കൃതിയിൽ ബ്രാസിക്ക നാപ്പോബ്രാസിക്ക ആദ്യമായി നിയമസാധുതയോടെ ബ്രാസിക്ക ഒലറേസിയ ബ്രാസിക്ക ഒലറേസിയ var നാപ്പോബ്രാസിക്ക വെറൈറ്റി ആയി പ്രസിദ്ധീകരിച്ചു. അതിനുശേഷം ഇത് മറ്റ് ടാക്‌സകളിലേക്ക് ഒരു വെറൈറ്റി, സബ്സ്പീഷിസ്, അല്ലെങ്കിൽ സ്പീഷിസ് റാങ്കിലേക്ക് ഉയർത്തപ്പെട്ടു. 1768-ൽ, ഒരു സ്കോട്ടിഷ് സസ്യശാസ്ത്രജ്ഞൻ ലിന്നേയസിന്റെ വെറൈറ്റിയെ ഗാർഡനേഴ്‌സ് നിഘണ്ടുവിൽ ബ്രാസിക്ക നാപ്പോബ്രാസിക്ക എന്ന നിരയിലേക്ക് ഉയർത്തി.
റുട്ടബാഗയ്ക്ക് 2n = 38 എന്ന ക്രോമസോം സംഖ്യയുണ്ട്. മധുരമുള്ളങ്കിയ്ക്കും (ബ്രാസിക്ക റാപ്പ) ബ്രാസിക്ക ഒലറേസിയയ്ക്കും ഇടയിലുള്ള ഒരു സങ്കരത്തിൽ നിന്നാണ് ഇത് ഉത്ഭവിച്ചത്. തത്ഫലമായുണ്ടാകുന്ന സങ്കരം അതിന്റെ ക്രോമസോമുകളെ ഇരട്ടിയാക്കി, അലോപോളിപ്ലോയിഡായി മാറി. ഈ ബന്ധുത്വം ആദ്യമായി 1935-ൽ വൂ ജാങ്-ചൂൺ പ്രസിദ്ധീകരിച്ചു. ഇത് യു ട്രയാംഗിൾ എന്നറിയപ്പെടുന്നു.
നെതർലാൻഡ്സ്
നെതർലാൻഡിൽ, റുട്ടബാഗ പരമ്പരാഗതമായി വേവിച്ചതും ചതച്ചതും വിളമ്പുന്നു. ചതച്ച ഉരുളക്കിഴങ്ങ് (ചില പാചകക്കുറിപ്പുകളിൽ, സമാനമായി ചതച്ച പച്ചക്കറികളോ പഴങ്ങളോ) ചേർത്ത് ഇത് പലപ്പോഴും സ്മോക്ക്ഡ് സോസേജിനൊപ്പം വിളമ്പുന്ന സ്റ്റാമ്പ്‌പോട്ട് (ഇംഗ്ലീഷ്: മാഷ് പോട്ട്) ഉണ്ടാക്കുന്നു.
പോളണ്ട്
രണ്ടാം ലോകമഹായുദ്ധത്തിന്റെ പ്രയാസകരമായ ദിവസങ്ങളിൽ, റുട്ടബാഗയും റുട്ടബാഗ ജ്യൂസും പ്രാദേശിക ഭക്ഷണത്തിന്റെ ഒരു പ്രധാന ഭാഗമായിരുന്നു.
സ്വീഡനും നോർവേയും
സ്വീഡനിലും നോർവേയിലും, രുട്ടബാഗ ഉരുളക്കിഴങ്ങ്, ചിലപ്പോൾ കാരറ്റ് എന്നിവ ഉപയോഗിച്ച് വേവിച്ചു വെണ്ണയും സ്റ്റോക്കിലും, ചില സന്ദർഭങ്ങളിൽ പാൽ അല്ലെങ്കിൽ ക്രീം എന്നിവ ചേർത്ത് റോട്ട്മോസ് (സ്വീഡിഷ്, അക്ഷരാർത്ഥത്തിൽ: റൂട്ട്മാഷ്) അല്ലെങ്കിൽ Kålrabistape (നോർവീജിയൻ) ഉണ്ടാക്കുന്നു. ചില സന്ദർഭങ്ങളിൽ ഇതിൽ ഉള്ളി ചേർക്കുന്നു. നോർവേയിൽ, Kålrabistape, സ്മലഹോവ്, പിൻക്ജെറ്റ്, റാസ്ബോൾ, ഉപ്പിട്ട മത്തി എന്നിവയുൾപ്പെടെയുള്ള നിരവധി ഉത്സവ വിഭവങ്ങൾക്ക് ഇത് നിർബന്ധമാണ്. സ്വീഡനിൽ, റോട്ട്മോസ്, കടുകിനോടൊപ്പം മസാല ചേർത്ത് വേവിച്ച ഹാം ഹോക്കിനൊപ്പം ഒരുമിച്ച് കഴിക്കുന്നു. ഈ ക്ലാസിക് സ്വീഡിഷ് വിഭവത്തെ FLäSKLäG MED ROTMOS എന്ന് വിളിക്കുന്നു.
പുറത്തേക്കുള്ള കണ്ണികൾ
വർഗ്ഗം:കിഴങ്ങുകൾ വർഗ്ഗം:ഇലക്കറികൾ വർഗ്ഗം:കാൾ ലിനേയസ് നാമകരണം ചെയ്തവ
തില്ലാന
നൃത്തത്തിനു പശ്ചാത്തലമായി ഉപയോഗിക്കുന്ന സംഗീതസൃഷ്ടികളിലൊന്നാണ് തില്ലാന. സംഗീത കച്ചേരികളിലും ഇവ ആലപിക്കാറുണ്ട്. ജതികളും സ്വരങ്ങളും സാഹിത്യപദങ്ങളും ഉൾക്കൊള്ളുന്നവയാണ് തില്ലാനകൾ.
ഘടന
തില്ലാനകളുടെ പല്ലവിയിലും അനുപല്ലവിയിലും ജതികളും സ്വരങ്ങളും മാത്രമാണ് ഉണ്ടാവുക. എന്നാൽ ചരണത്തിൽ സാഹിത്യവും ഉണ്ടാകും. നാ ധൃതീം, തോം, തം, തകധിമി, തധീം കിണതോം തുടങ്ങിയ ജതികളായിരിക്കും ഇവയുടെ പല്ലവിയുടെയും അനുപല്ലവിയുടെയും ഭാഗങ്ങൾ. ഭൂരിഭാഗം തില്ലാനകളും ജതികളിലാണ് ആരംഭിക്കുന്നത്. സംഗീത കച്ചേരികളുടെ അവസാനഭാഗത്തായാണ് തില്ലാനകൾ സാധാരണയായി ആരംഭിക്കുന്നത്. സ്വാതി തിരുനാൾ, പട്ടണം സുബ്രഹ്മണ്യ അയ്യർ, രാമനാഥപുരം ശ്രീനിവാസയ്യർ തുടങ്ങിയവർ ധാരാളം തില്ലാനകൾ രചിച്ചിട്ടുണ്ട്.
അവലംബം
വർഗ്ഗം:കർണ്ണാടകസംഗീത പദാവലി വർഗ്ഗം:കർണ്ണാടകസംഗീതം
വെള്ളരി നാടകം
കൃഷിയുമായി ബന്ധപ്പെട്ട് നാട്ടുഭാഷയിൽ അവതരിപ്പിച്ചു വന്നിരുന്ന ഒരു നാടക രൂപമാണ് വെള്ളരി നാടകം. ഉത്തര കേരളത്തിലാണ് സാധാരണയായി അവതരിപ്പിച്ചു വരുന്നത്. രണ്ടാം വിളവെടുപ്പ് കഴിഞ്ഞാൽ ഇടവിളയായി വെള്ളരി നടുക പതിവാണ്. രാത്രി കാലങ്ങളിൽ മൃഗങ്ങളും മറ്റും കൃഷി നശിപ്പിക്കാതിരിക്കാൻ കൃഷിക്കാർ കാവലിരിക്കാറുണ്ട്. നേരം പോകാനായി അവർ നാടക പരിശീലനം നടത്തും. വെള്ളരിക്ക പാകമാവുന്ന സമയത്ത് നാടകവും അവതരണത്തിന് തയ്യാറാകും. വലിയ തയ്യാറെടുപ്പില്ലാതെ അവതരിപ്പിക്കപ്പെട്ടിരുന്ന ഇത്തരം നാടകങ്ങളാണ് വെള്ളരി നാടകങ്ങൾ. അഭിനയ ചാതുരിയുള്ള നടന്മാരോ എഴുതി തയ്യാറാക്കിയ സ്ക്രിപ്റ്റോ ഒന്നും ഇത്തരം നാടകങ്ങൾക്കുണ്ടാകാറില്ല.
അവലംബം
വർഗ്ഗം:നാടകം വർഗ്ഗം:നാടൻ കലകൾ
മെർസൽ (ചലച്ചിത്രം)
ആറ്റ്‌ലി സംവിധാനം ചെയ്ത് 2017ൽ പുറത്തിറങ്ങിയ ഒരു തമിഴ് ചലച്ചിത്രമാണ് മെർസൽ. വിജയ്, കാജൽ അഗർവാൾ,സാമന്ത, നിത്യാ മേനോൻ തുടങ്ങിയവർ കേന്ദ്ര കഥാപാത്രങ്ങളെ അവതരിപ്പിച്ച ഈ ചിത്രത്തിന്റെ സംഗീത സംവിധാനം നിർവഹിച്ചത് എ.ആർ. റഹ്മാനാണ്. എസ്.ജെ. സൂര്യ, വടിവേലു, സത്യരാജ് തുടങ്ങിയവരാണ് മറ്റ് കഥാപാത്രങ്ങളെ അവതരിപ്പിച്ചിരിക്കുന്നത്. തേനാണ്ടാൾ സ്റ്റുഡിയോസിന്റെ 100-ാം ചലച്ചിത്രമായിരുന്നു ഇത്. 2017 ഒക്ടോബർ 18ന് ചലച്ചിത്രം പുറത്തിറങ്ങി. ഈ ചലച്ചിത്രത്തിലെ അഭിനയത്തിന് മികച്ച സഹ നടനുള്ള യു.കെ. ദേശീയ ചലച്ചിത്ര പുരസ്കാരം വിജയ്ക്ക് ലഭിച്ചു.
കഥ
1970 കളിലെ ഗ്രാമ ഗുസ്തിക്കാരനും തലവനുമായ വെട്രിമാരന്റെ മൂത്ത മകനാണ് മാരൻ, ഐശ്വര്യ "ഐഷു". പരോപകാര സ്വഭാവം കാരണം ഗ്രാമവാസികൾ "തലപതി" എന്ന് വിളിക്കപ്പെടുന്ന വെട്രിമാരൻ, തന്റെ പ്രദേശത്ത് ഒരു ക്ഷേത്രം പണിയാൻ തീരുമാനിക്കുകയും ഒരു ഉത്സവ മോഡ് ഉപയോഗിച്ച് ഒരു വലിയ പരിപാടി നടത്തുകയും ചെയ്യുന്നു. എന്നിരുന്നാലും, തീ പടർന്ന് നിരവധി പേർക്ക് പരിക്കേൽക്കുകയും ചലനാത്മകതയുടെ അഭാവം മൂലം രണ്ട് കുട്ടികളെ കൊല്ലുകയും ചെയ്തു. ഐഷുവിന്റെ ഉപദേശപ്രകാരം വെട്രിമാരൻ ഒരു ഇളയ ഡാനിയേലിന്റെയും അർജുന്റെയും സഹായത്തോടെ [മധുര ജില്ലയിലെ] ഗ്രാമമായ മനോഹൂരിൽ ഒരു ആശുപത്രി സ്ഥാപിക്കുകയും ചീഫ് ഡോക്ടർമാരാക്കുകയും ചെയ്തു, വെട്രിമാരൻ ആശുപത്രി കൈകാര്യം ചെയ്തു. എന്നിരുന്നാലും, ഡാനിയേലും അർജുനും പണ ചിന്താഗതിക്കാരായ മിത്രോട്രോപ്പിസ്റ്റുകളാണെന്നും ഐഷുവിന്റെ രണ്ടാമത്തെ കുട്ടിയുമായി പ്രസവവേദന അനുഭവിക്കുമ്പോൾ ഒരു സിസേറിയൻ നടത്തിയതായും, കുട്ടിയെ പ്രസവിക്കാൻ കഴിയുമെങ്കിലും, വെട്രിമാരനിൽ നിന്ന് കൂടുതൽ പണം സ്വീകരിക്കുന്നതിന്. സാധാരണയായി. ശസ്ത്രക്രിയയ്ക്കിടെ ഐഷുവിന് ധാരാളം രക്തം നഷ്ടപ്പെട്ടു, അനസ്തേഷ്യ അമിതമായി കഴിച്ചതിനൊപ്പം കുട്ടിയെ പ്രസവിച്ച പ്രഖ്യാപിക്കുമ്പോൾ അവൾ മരിക്കുന്നു. ഐഷു എങ്ങനെ മരിച്ചുവെന്ന് വെട്രിമാരൻ കണ്ടെത്തിയപ്പോൾ, ഡാനിയേലിനെ നേരിടാൻ പോയെങ്കിലും ശൂന്യമായ കുപ്പികളാൽ ആക്രമിക്കപ്പെട്ടു. വെട്രിമാരൻ പൊരുതുന്നു, പക്ഷേ അവസാനം കാസി കുത്തേറ്റു, പക്ഷേ മരിക്കുന്നതിനു തൊട്ടുമുമ്പ് അദ്ദേഹം കാസിയുടെ കൈ മുറിച്ചുമാറ്റി അബോധാവസ്ഥയിലായ മാരനെ (ഗ്ലാസ് കുപ്പി ഉപയോഗിച്ച് തലയിൽ അടിച്ചു) സുരക്ഷിതമായി ചെന്നൈയിൽ നിന്ന് ഒരു ലോറിയിൽ വച്ചു. ക്ഷേത്രത്തിന് തീയിട്ടതും ആ കുട്ടികളെ നിഷ്‌കരുണം കൊന്നതും താനാണെന്ന് ഡാനിയേൽ സമ്മതിക്കുന്നു, അതിനാൽ എല്ലാവരേയും കൊള്ളയടിക്കാനും കൊല്ലാനും വേണ്ടി ആശുപത്രി സ്ഥാപിക്കാൻ അദ്ദേഹത്തിന് കഴിഞ്ഞു; അങ്ങനെ ഒരു ദിവസം ദാനിയേൽ തന്റെ തെറ്റുകൾക്ക് പ്രതിഫലം നൽകുമെന്ന് വെട്രിമാരൻ സത്യം ചെയ്യുന്നു. തലയ്ക്ക് കുപ്പിയുടെ ആഘാതം കാരണം പുറത്തേക്ക് പോകുന്നതിനുമുമ്പ് സംഭവിച്ചതൊന്നും ഓർമിക്കാൻ മറാന് കഴിഞ്ഞില്ല. വെട്രിമാരനെ കൊന്നതിനുശേഷം, ഡാനിയേലും അർജുനും തങ്ങളുടെ സ്വേച്ഛാധിപത്യം ശക്തിപ്പെടുത്തുന്നതിനായി മെഡിക്കൽ സേവനത്തിൽ പണം തട്ടിയെടുത്തു, അതേസമയം ഒരു വലിയ വംശഹത്യ സൃഷ്ടിച്ചു.
അതേസമയം, വെട്രിമാരന്റെ രണ്ടാമത്തെ കുട്ടി ജനിച്ചില്ല; അവൻ അത്ഭുതകരമായി രക്ഷപ്പെട്ടു, ഈ കുട്ടി വെട്രിയും അവരുടെ പിതാമഹനായ വാഡിവുവും ആയിരുന്നു (വാഡിവു വെട്രിമാരന്റെ ഇളയ സഹോദരനാണ്) അവനെ പരിപാലിച്ചു. ഇരുവരെയും പ്രശസ്ത മാന്ത്രികൻ സലിം ഘോഷ് സ്വീകരിച്ചു, വെട്രി തന്റെ മാന്ത്രിക വിദ്യകളെല്ലാം പഠിച്ചത് അദ്ദേഹത്തിൽ നിന്നാണ്. വെട്രിയെയും മാരനെയും കണ്ടതിലൂടെ അത് തന്റെ സഹോദരന്റെ ഗുണങ്ങളെക്കുറിച്ച് ഓർമ്മപ്പെടുത്തിയെന്നും വാഡിവു വിശദീകരിക്കുന്നു; വെട്രിക്ക് കോപവും നീതിബോധവും ഉണ്ടായിരുന്നു, മാരന് നിസ്വാർത്ഥ സേവനബോധവും ഉണ്ടായിരുന്നു. വാഡിവുവിന്റെ കഥ കേട്ടപ്പോൾ മാരൻ അവനും വെട്രിയുമായി അനുരഞ്ജനം നടത്തുകയും പോലീസ് വരുമ്പോൾ അയാളുടെ സ്ഥാനം പിടിക്കുകയും ചെയ്യുന്നു. വെട്രി (യഥാർത്ഥത്തിൽ മാരൻ) കസ്റ്റഡിയിലുള്ളതായി തോന്നിയപ്പോൾ, ഡാനിയേൽ അദ്ദേഹത്തെ ജയിലിൽ കണ്ടുമുട്ടുകയും എല്ലാ മനുഷ്യരോടും വിദ്വേഷവും അവഹേളനവും പ്രകടിപ്പിക്കുകയും വ്യക്തിപരമായ നേട്ടങ്ങൾക്കായി മെഡിക്കൽ വ്യവസായത്തെ ദുരുപയോഗം ചെയ്യുന്നതിനെക്കുറിച്ച് ചിന്തിക്കുകയും ചെയ്യുന്നു. അതേസമയം, ഡാനിയേലിന്റെ അനന്തരവൻ സേശ തന്റെ പരിശീലനം അവസാനിപ്പിക്കാൻ മാരനുമായി (യഥാർത്ഥത്തിൽ വെട്രി) ഒരു കരാർ ഉണ്ടാക്കാൻ ശ്രമിക്കുന്നു. എന്നിരുന്നാലും, ഇരുവരും സത്യം പഠിക്കുമ്പോൾ, വെത്രി ശേശയുടെ കൈ അറുത്തു. വെനിയുടെ ഒളിത്താവളത്തിലേക്ക് ഡാനിയേൽ ഓടുന്നു. വെട്രി ഡാനിയേലിന്റെ എല്ലാ സഹായികളെയും പരാജയപ്പെടുത്തി ഒരു ഗ്ലാസ് കുപ്പി ഉപയോഗിച്ച് ഡാനിയേലിനെ പരിക്കേൽപ്പിക്കുന്നു, പക്ഷേ കാസി വെട്രിയിലേക്ക് ഒരു ബസ് ഇടിച്ച് മയങ്ങിപ്പോയി. ട്രക്കിൽ അബോധാവസ്ഥയിലായ മാരൻ ഡാനിയേൽ ആസൂത്രണം ചെയ്ത ഒരു അപകടത്തിൽ പെട്ടു. മാരൻ വെട്രിയെ ഉണർത്തുന്നു, പക്ഷേ വെട്രിക്ക് പരിക്കേറ്റതിനാൽ മാരൻ പോയി കാസിയെ തനിയെ കൊല്ലുന്നു. ഡാനിയലിന് മാരനെ അടിക്കാൻ തൊട്ടുമുമ്പ്, അവനും വെട്രിയും ചേർന്ന് ഡാനിയേലിനെ കൊല്ലുന്നു. കൊല്ലപ്പെട്ട ആറ് പേരുടെയും കൊലപാതകത്തിൽ പങ്കുണ്ടെന്ന് വെട്രിയെ പിന്നീട് അറസ്റ്റ് ചെയ്യുകയും ജീവപര്യന്തം തടവിന് ശിക്ഷിക്കുകയും ചെയ്യുന്നു. പോകുന്നതിനുമുമ്പ്, അഴിമതി നിറഞ്ഞ മെഡിക്കൽ രീതികളും വയലിൽ പണം തട്ടിയെടുക്കുന്നതും തുറന്നുകാട്ടിക്കൊണ്ട് തന്റെ പ്രവർത്തനങ്ങളെ ന്യായീകരിക്കുന്ന ഒരു പത്രസമ്മേളനം അദ്ദേഹം നൽകുന്നു; മുഴുവൻ സിസ്റ്റവും പരിഷ്കരിക്കപ്പെടുന്നതുവരെ തന്റെ ശ്രമങ്ങൾ തുടരുമെന്ന് അദ്ദേഹം കൂട്ടിച്ചേർക്കുന്നു. ജയിലിൽ വെട്രി ഒരു വാർത്ത റിപ്പോർട്ട് ചെയ്യുന്നു, അതിൽ എത്ര ശ്രമിച്ചിട്ടും ഒഡീഷ മറ്റൊരു പെൺകുട്ടി അശ്രദ്ധമായ വൈദ്യചികിത്സ മൂലം മരിച്ചു. ഇതുകേട്ട വെട്രി തന്റെ മാന്ത്രിക തന്ത്രങ്ങൾ ഉപയോഗിച്ച് രക്ഷപ്പെട്ട് തന്റെ ദൗത്യം തുടരുന്നു. ഒരു മിഡ് ക്രെഡിറ്റ് രംഗത്തിൽ, മാരൻ സംസ്ഥാനവ്യാപകമായി അംഗീകൃത മെഡിക്കൽ കൗൺസിലർ തസ്തിക നൽകി, അത് അദ്ദേഹം സ്വീകരിക്കുന്നു.
ചിത്രീകരണം
ജയ്സാൽമീർ, പോളണ്ട്, ചെന്നൈ, ആന്ധ്രാ പ്രദേശ് എന്നിവിടങ്ങളിലായാണ് ചലച്ചിത്രം ചിത്രീകരിച്ചത്.
ഗാനങ്ങൾ
ഗാനരചയിതാവ് വിവേക് രചിച്ച വരികൾക്ക് എ.ആർ. റഹ്മാനാണ് സംഗീത സംവിധാനം നിർവ്വഹിച്ചത്.
പുറം കണ്ണികൾ
വർഗ്ഗം:2017-ൽ പുറത്തിറങ്ങിയ തമിഴ് ചലച്ചിത്രങ്ങൾ വർഗ്ഗം:എ.ആർ. റഹ്‌മാൻ സംഗീതം കൊടുത്ത ചിത്രങ്ങൾ
ഡാർവിന്റെ പരിണാമം
ജിജോ ആന്റണി സംവിധാനം ചെയ്ത 2016-ൽ പുറത്തിറങ്ങിയ മലയാള ഭാഷാ ആക്ഷൻ കോമഡി ചിത്രമാണ് ഡാർവിന്റെ പരിണാമം. പൃഥ്വിരാജ്, ചാന്ദിനി ശ്രീധരൻ, ചെമ്പൻ വിനോദ് ജോസ്, ബാലു വർഗീസ് എന്നിവരാണ് ഈ ചിത്രത്തിൽ പ്രധാന കഥാപാത്രങ്ങളെ അവതരിപ്പിക്കുന്നത്. മനോജ് നായരും, ജിജോ ആന്റണിയും കൂടിയാണ് ചിത്രത്തിന്റെ തിരക്കഥ സംഭാഷണം എഴുതിയത്. ഇത് ഒരു സാധാരണ മനുഷ്യന്റെയും പ്രാദേശിക ഗുണ്ടയുടെയും ജീവിതത്തെ ചുറ്റിപ്പറ്റിയുള്ള ചില നിർഭാഗ്യകരമായ സംഭവങ്ങളാൽ അവരുടെ ജീവിതത്തെ എങ്ങനെ ബാധിക്കുന്നു എന്ന കഥയാണ് പറയുന്നത്. ചിത്രത്തിന്റെ ശബ്‌ദട്രാക്കും പശ്ചാത്തല സംഗീതവും ശങ്കർ ശർമയാണ് രചിച്ചത്. 2015 ഒക്ടോബർ 1 ന് എറണാകുളത്തെ ഫോർട്ട് കൊച്ചിയിൽ ചിത്രത്തിന്റെ ചിത്രീകരണം ആരംഭിച്ചു.
പ്ലോട്ട്
സുഹൃത്തുക്കളുടെ സഹായത്തോടെ അനിൽ ആന്റോയും (പൃഥ്വിരാജ്) ഭാര്യ അമലയും (ചാന്ദിനി ശ്രീധരൻ) കൊട്ടാരക്കരയിൽ നിന്ന് മാറി കൊച്ചിയിലെ സ്ഥിരതാമസമാക്കി. അവർ ഒരു ചെറിയ അപ്പാർട്ട്മെന്റ് വാടകയ്‌ക്കെടുക്കുകയും പതുക്കെ അവരുടെ ജീവിതം അവിടെ ആരംഭിക്കുകയും ചെയ്യുന്നു. അവിടെ അനിൽ ഒരു കേബിൾ ടിവി കമ്പനിയിൽ ടെക്നീഷ്യനായി പ്രവർത്തിക്കുന്നു. കൊച്ചി അധോലോകത്തെ സഹോദരന്മാർക്കൊപ്പം ഭരിക്കുന്ന "ഗോറില്ല" ഡാർവിൻ, അറിയപ്പെടുന്ന ഒരു ഗുണ്ടയാണ്. ഇവിടെവെച്ച് അമല ഗർഭിണിയാണെന്ന് അവർ അറിയുന്നു. അതേസമയം ഡാർവിന്റെ സഹോദരൻ അമലയുടെ മാല മോഷ്ടിച്ച് അവളെ താഴേക്ക് തള്ളിയിട്ട് ഇത് അലസിപ്പിക്കലിന് കാരണമാകുകയും ചെയ്യുന്നു. ഈ സംഭവം കാരണം അവരുടെ ജീവിതം ആകെ മാറുന്നു. അവർ പോലീസിൽ പരാതിപ്പെട്ടെങ്കിലും ഫലമുണ്ടായില്ല. പോലീസ് സ്റ്റേഷനിൽ വെച്ച് ഡാർവിനെ അനിൽ അടിക്കുന്നു. പിന്നീട്ട് അനിൽ ഡാർവിന്റെ കോപത്തെ അഭിമുഖീകരിക്കുന്നു. ഡാർവിനും സംഘവും അനിലിൽ നിന്നുള്ള എല്ലാ വസ്തുക്കളെയും പതുക്കെ മോഷ്ടിക്കുകയും വെറുതെ അവരെ അപ്പാർട്ട്മെന്റിൽ ഉപേക്ഷിക്കുകയും ചെയ്യുന്നു. അനിലിന് തന്റെ എല്ലാ സ്വത്തുക്കളും നഷ്ടപ്പെടുന്നു. ഇത് ഡാർവിന്റെ പ്രതികരണ രീതിയാണെന്നും അദ്ദേഹത്തിന് ഇതിനെക്കുറിച്ച് ഒന്നും ചെയ്യാൻ കഴിയില്ലെന്നും ഒരു പോലീസുകാരൻ അനിലിന് വിശദീകരിക്കുന്നു.
രണ്ടാം പകുതിയിയിൽ ഡാർവിനും അനിലും തമ്മിലുള്ള നേരിട്ടുള്ള ഏറ്റുമുട്ടലായി മാറുന്നു. ഡാർവിനോട് തന്റെ സാധനങ്ങൾ നൽകാൻ അനിൽ ആവശ്യപ്പെടുന്നു. പുതിയതല്ല, മറിച്ച് അവനിൽ നിന്ന് മോഷ്ടിച്ച അതെ വസ്തുക്കൾ തന്നെവേണം എന്നവൻ പറയുന്നു. അനിലിന്റെ ബൈക്ക് തിരികെ ലഭിക്കാൻ ഡാർവിൻ തന്റെ എതിരാളിയായ സോളമനുമായി യുദ്ധം ചെയ്യുന്നു. സോളമൻ ഡാർവിനെ കൊല്ലാൻ ശ്രമിക്കുമ്പോൾ, അനിൽ ഇടപെട്ട് ഡാർവിനെ സഹായിക്കുന്നു. ഇത് ഡാർവിന്റെ ജീവിതതെ മാറ്റുന്നു. അധോലോക നായകനിൽ നിന്നും മനുഷ്യസ്‌നേഹിയായ ഒരു മനുഷ്യനിലേക്കുള്ള ഡാർവിന്റെ പരിണാമമാണ് ചിത്രത്തിന്റെ കഥ.
സംഗീതം
ഗാനങ്ങൾ സത്യം ഓഡിയോസ് ലേബൽ ചെയ്യുകയും 2016 മാർച്ച് 3 ന് പുറത്തിറക്കുകയും ചെയ്തു. പി.എസ്.റഫീഖ്, ബി.കെ.ഹരിനാരായണൻ, അരുൺ ഇട്ടിനാത്ത്, പിയൂഷ് ഗിറ്റ് എന്നിവരുടെ വരികൾക്ക് ശങ്കർ ശർമയാണ് ഈണമിട്ടൊരുക്കിയത്.
നിർമ്മാണം
കൊന്തയും പൂണൂലിന്റെ സംവിധായാകൻ ജിജോ ആന്റണിയാണ് ഈ ചിത്രത്തിന്റെ സംവിധായകൻ. ജിജോയുടെ രണ്ടാമത്തെ ചിത്രമാണ് ഇത്. ഓഗസ്റ്റ് സിനിമയുടെ ബാനറിൽ പൃഥ്വിരാജ്, സന്തോഷ് ശിവൻ, ആര്യ, ഷാജി നടേശൻ എന്നിവർ സംയുക്തമായാണ് ഈ ചിത്രം നിർമ്മിച്ചിരിക്കുന്നത്. ഒക്ടോബർ ഒന്നിന് എറണാകുളത്തെ ഫോർട്ട് കൊച്ചിയിൽ ചിത്രത്തിന്റെ ചിത്രീകരണം ആരംഭിച്ചു.
ബാഹ്യ ലിങ്കുകൾ
വർഗ്ഗം:2016-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:പൃഥ്വിരാജ് അഭിനയിച്ച ചലച്ചിത്രങ്ങൾ
ചെറുകര തീവണ്ടിനിലയം
നിലമ്പൂർ-ഷോർണ്ണൂർ ലൈൻ
ഈ സ്റ്റേഷൻ ചരിത്രപരമായ ഒരു ബ്രാഞ്ച് ലൈനിലാണ്, ഇത് ഇന്ത്യയിലെ ഏറ്റവും ചെറിയ ബ്രോഡ് ഗേജ് റെയിൽ‌വേ ലൈനുകളിലൊന്നാണ്.
പേരാലുകൾ
വലിയ ആറ് പേരാലുകളാണ് പ്ലാറ്റ്ഫോമിന് തണലും ശോഭയും നൽകുന്നത്. പ്ലാറ്റ് ഫോമിന്റെ ഒരറ്റം മുതൽ നിശ്ചിത അകലത്തിൽ അവ കുടവിരിരിച്ചു നിൽക്കുന്നു  ഈ പേരാലുകളാണ് ചെറുകര തീവണ്ടി നിലയത്തിന്റെ മുഖമുദ്ര.
പരാമർശങ്ങൾ
വർഗ്ഗം:Coordinates on Wikidata വർഗ്ഗം:മലപ്പുറം ജില്ലയിലെ തീവണ്ടിനിലയങ്ങൾ
ലക്ഷ്മിപതി ബാലാജി
ലക്ഷ്മിപതി ബാലാജി (ജനനം:27 സെപ്റ്റംബർ 1981, ചെന്നൈ തമിഴ്നാട്) ഒരു ഇന്ത്യൻ അന്താരാഷ്ട്ര ക്രിക്കറ്ററാണ്. 2002ലാണ് ബാലാജി തന്റെ അന്താരാഷ്ട്ര അരങ്ങേറ്റം കുറിച്ചത്. ഒരു ഫാസ്റ്റ് ബോളർ എന്ന നിലയിലാണ് ബാലാജി ടീമിൽ ഇടം നേടിയത്. എന്നാൽ സ്ഥിരതയില്ലാത്ത പ്രകടനങ്ങൾ മൂലം ബാലാജിക്കു ടീമിൽ സ്ഥാനം നിലനിർത്താനായില്ല. 8 ടെസ്റ്റുകൾക്കും 30 ഏകദിനങ്ങൾക്കും പുറമേ 1 ട്വന്റി-20 മത്സരത്തിലും ബാലാജി ഇന്ത്യയ്ക്കുവേണ്ടി കളിച്ചിട്ടുണ്ട്.
വർഗ്ഗം:1981-ൽ ജനിച്ചവർ
വർഗ്ഗം:സെപ്റ്റംബർ 27-ന് ജനിച്ചവർ
വർഗ്ഗം:ഇന്ത്യൻ ക്രിക്കറ്റ് കളിക്കാർ
ഡമ്മർ യുദ്ധം
മെയ്ൻ-കാനഡ അതിർത്തിയിൽ 1724-ലും 25-ലും നടന്ന യുദ്ധമാണ് ഡമ്മർ യുദ്ധം.ഇതിന് അമേരിന്ത്യൻ യുദ്ധമെന്നും പേരുപറയാറുണ്ട്. മസാച്ചുസെറ്റ്സിലെ ആക്റ്റിങ് ഗവർണറായിരുന്ന വില്യം ഡമ്മറിന്റെ പേരുമായി ബന്ധപ്പെട്ടതുമൂലമാണ് ഇത് ഡമ്മർ യുദ്ധം എന്നറിയപ്പെടുന്നത്. ഇംഗ്ലീഷുകാരും ഫ്രഞ്ചുകാരും തമ്മിൽ പതിനെട്ടാം നൂറ്റാണ്ടിൽ നിലനിന്നിരുന്ന കിടമത്സരമായിരുന്നു യുദ്ധത്തിന് പ്രധാനകാരണമായത്. ഇവർ ഇരുകൂട്ടരും തങ്ങളുടെ സ്വാധീനത്തിലുള്ള പ്രദേശങ്ങൾ സ്വന്തമാക്കാൻ യത്നിച്ചുകൊണ്ടിരുന്ന അവസരമായിരുന്നു ഇത്. അന്ന് കാനഡയിലെ കനബക് നദിയുടെ തീരപ്രദേശം ഇംഗ്ലീഷുകാരുടെ പക്കലായിരുന്നു. ഇതിന്റെ പരിധി മെയ്ൻ എന്ന തന്ത്രപ്രധാനമായ പ്രദേശം മുതൽ തുടങ്ങുന്നു. തന്മൂലം അസൂയാലുക്കളായ ഫ്രഞ്ചുകാർ തങ്ങളുടെ അമേരിന്ത്യൻ സുഹൃത്തുക്കളുമായി യോജിച്ച് കാനഡയിലേക്കുള്ള ഇംഗ്ലീഷുകാരുടെ കടന്നുകയറ്റത്തെ തടയുവാൻ ശ്രമിച്ചു. ഇതിനായി അമേരിന്ത്യർക്ക് ഫ്രഞ്ചുകാർ ആയുധവും പണവും നൽകി. അമേരിന്ത്യർ ബ്രിട്ടിഷുകാരുടെ തന്ത്രപ്രധാനമായ ചില കേന്ദ്രങ്ങൾ കൈവശപ്പെടുത്തിയെങ്കിലും ബ്രിട്ടിഷ് സൈന്യത്തിന്റെ തിരിച്ചടി വളരെ ശക്തമായിരുന്നു. കനബക് തീരത്തെ നോരിഡ്ജ് വക്ക് ഗ്രാമം പൂർണമായി നശിപ്പിക്കപ്പെട്ടു. ഒടുവിൽ 1725-ൽ അമേരിന്ത്യർ സമാധാനം നിലനിർത്താനും ഭരണകർത്താവായ ജോർജ് ഒന്നാമനെ തങ്ങളുടെ കൂടി രാജാവായി അംഗീകരിക്കാനും തയ്യാറായി. ഈ വിട്ടുവീഴ്ചകൾക്കു പ്രതിഫലമായി ഇംഗ്ലീഷുകാർ തങ്ങളുടെ കച്ചവടകേന്ദ്രങ്ങൾ പലതും അമേരിന്ത്യരുടെ പാർപ്പിടങ്ങൾക്കു സമീപത്തായി സ്ഥാപിക്കാമെന്ന് വാഗ്ദാനം ചെയ്യുകയും തദ്വാരാ സമാധാനവും സൗഹൃദവും നിലവിൽ വരുകയും ചെയ്തു.
പുറത്തേക്കുള്ള കണ്ണികൾ
വർഗ്ഗം:യുദ്ധങ്ങൾ
മൈൻഡ് മാപ്
thumb|220px|കൈകൊണ്ട് വരച്ച ഒരു മൈൻ‌ഡ് മാപ് thumb|220px|ഫ്രീമൈൻഡ് ഉപയോഗിച്ച് വരച്ച ഒരു മൈൻ‌ഡ് മാപ് ഒരു പ്രധാന ആശയത്തിനു ചുറ്റുമായി അതിനനുബന്ധമായ ആശയങ്ങളും, പ്രവർത്തനങ്ങളും, കുറിപ്പുകളും മറ്റും നിരത്തിയ രൂപരേഖയെയാണ് മൈൻഡ് മാപ് അഥവാ ചിന്താചിത്രം (mind map) എന്നു പറയുന്നത്. ആശയങ്ങൾ വികസിപ്പിക്കുന്നതിനോ, പഠിക്കുന്നതിനോ, ക്രമീകരിക്കുന്നതിനോ, അവതരിപ്പിക്കുന്നതിനോ, തീരുമാനങ്ങൾ എടുക്കുന്നതിനോ ഈ രീതി അവലംബിക്കുന്നു. ചിന്താചിത്രം ചിലപ്പോൾ ശ്രേണീ ബദ്ധവും പരസ്പരപൂരകവുമായ ഒരു പൂർണതയെ പ്രദർശിപ്പിക്കുന്നതായിത്തീരുന്നു. ഒരു പ്രധാന ആശയത്തിൽനിന്ന് പല ചില്ലകളായി പിരിഞ്ഞ്, വീണ്ടും ചെറു ചില്ലകളായി പിരിഞ്ഞ് പടർന്ന് പന്തലിക്കുന്ന ആശയ പടലത്തെ ചിന്താചിത്രം എന്ന് പറയാം. വാക്കുകൾ മാത്രമല്ല ചിത്രങ്ങളും ശബ്ദങ്ങളും ചലനദൃശ്യങ്ങളുമെല്ലാം മൈൻഡ് മാപ്പിന്റെ ഭാഗമാകാം.
മനസ്സ് കുരങ്ങനെ പോലെയാണ് എന്ന് പറയാറുണ്ട്. കൃത്യമായ, രേഖീയമായ ഒരു ദിശയിലല്ല  മനസ്സിൻറെ സഞ്ചാരം. അതുകൊണ്ടുതന്നെ ആശയങ്ങൾ പലപ്പോഴും ശ്രേണീബദ്ധമായി മനസ്സിൽ ഉടലെടുക്കാറില്ല. പൊതുവായ കാര്യത്തെപ്പറ്റി ചിന്തിക്കുമ്പോഴും മനസ്സിൽ അതിനോട് ബന്ധപ്പെട്ട സ്വകാര്യ വിചാരങ്ങളും കടന്നുവരാറുണ്ട്. മൈൻഡ് മാപ്പിൽ അവ ഉൾപ്പെടുത്തേണ്ടതാണ്. എത്തര ത്തിലാണ് മനുഷ്യ മനസ്സ് പ്രവർത്തിക്കുന്നത് എന്നതിൻറെ ഒരു ബാഹ്യ രൂപരേഖയാണ് ചിന്താചിത്രം. വിദ്യാഭ്യാസത്തിൽ മൈൻഡ് മാപ്പിങ്ങിന് വലിയ പ്രാധാന്യമുണ്ട്. കവിതാ പഠനത്തിലും മറ്റും വളരെ ആഴത്തിലുള്ള ഉൾക്കാഴ്ച നൽകാൻ ചിന്താചിത്രം സഹായിക്കും.
ടോണി ബുസാൻ എന്ന ബ്രിട്ടീഷ് മനശാസ്ത്രജ്ഞനാണ് മൈൻഡ് മാപ്പിംഗ് എന്ന സങ്കേതം ശാസ്ത്രീയമായി പ്രയോഗത്തിൽ വരുത്തിയത്.
രീതി
ഇത് സാധാരണ രീതിയിൽ ഒരു ഒറ്റപേജ് ചിത്രം (ഡയഗ്രം) ആയിരിക്കും. ഇതിനു കേന്ദ്രീകൃതമായ ഒരു ആശയം ഉണ്ടായിരിക്കും. അതിന്റെ അനുബന്ധ ആശയങ്ങൾ അതിന്റെ പ്രാധാന്യമനുസരിച്ച് ശാഖകളായോ, എരിയകളായോ, കൂട്ടമായോ തിരിച്ചിട്ടുണ്ടാകും. ആശയങ്ങളെ റേഡിയലായോ ( radial), ചിത്രീകരണ രീതിയിലോ ( graphical), നോൺ‌ലീനിയർ രീതിയിലോ (non-linear manner) അവതരിപ്പിക്കുന്നത് നല്ല രീതിയിൽ ഓർമ്മ നിൽക്കാനും, ജോലികളെ കൃത്യമായി ക്രമീകരിക്കുന്നതിനും സഹായിക്കുന്നു.
ഉപയോഗം
ഇത് ആശയങ്ങളെ ഓർത്തുവക്കാനായി പ്രധാനമായും ഉപയോഗിക്കുന്നു.
വർഗ്ഗം:ചിന്ത
Käsitekartta
തിരുനെല്ലി ശാസനങ്ങൾ
തിരുനെല്ലിപ്പെരുമാൾക്കു നല്കിയ വിവിധ ഇനം ദേവദാനങ്ങൾ വിവരിക്കുന്ന രണ്ട് ചെപ്പേടുകളാണ് തിരുനെല്ലി ശാസനങ്ങൾ എന്നറിയപ്പെടുന്നത്. ഒന്ന് പെരുമാൾ ഭാസ്കര രവിവർമന്റെ നാല്പത്തിമൂന്നാം ഭരണവർഷത്തിലും മറ്റേത് നാൽപ്പത്തേഴാം ഭരണവർഷത്തിലുമുള്ളതാണ്. ഭാസ്കര രവിയുടെ ഭരണം 987-ൽ ആണ് ആരംഭിച്ചത്.
ഒന്നാമത്തെ ശാസനം
ശാസനങ്ങളിൽ ആദ്യത്തേത് പുറകിഴാനാട്ട് മൂത്തകൂറ് വാണ കുഞ്ഞിക്കുട്ടവർമൻ എന്ന വീരക്കുറുമ്പുറൈയാർ ആണു നല്കിയത്. എഴുനൂറ്റവർ എന്ന മാടമ്പിമാരും പടനായരും പൌര പ്രമുഖരും നാട്ടിലെ കർഷക (വെള്ളാള) പ്രമാണികളും മറ്റും സാക്ഷിയായാണ് ദേവദാനം നിർവഹിച്ചിരിക്കുന്നത്. ഉദ്യോഗസ്ഥന്മാരുടെ പേരുകളും പറയുന്നുണ്ട്. പുറകിഴാനാട്ടു കുറുമ്പുറയൂർ താവഴിക്കാരനായിരുന്നു കുഞ്ഞിക്കുട്ടവർമൻ.
രണ്ടാമത്തെ ശാസനം
പുറകിഴാനാട്ടു മൂത്തവരായ ശങ്കരൻ കോതവർമൻ അടികൾ ആണ് രണ്ടാമത്തെ പട്ടയം നല്കിയത്. രാജപ്രതിനിധി (നിഴൽ)യും പണി(പടനായർ)യും യോഗാംഗങ്ങളും പൌരപ്രമുഖരും (ഊരാളർ) അഞ്ഞൂറ്റുവരും അയ്യായിരത്തവരും സാക്ഷികൾ. മൂഴിക്കളം കച്ചമനുസരിച്ച് കുറ്റക്കാരെ ശിക്ഷിക്കും. ദേവദാനങ്ങളിൽ മുടക്കം വരുത്തുന്നവർക്കു നല്കേണ്ട ശിക്ഷാവിധികളും രണ്ട് പട്ടയങ്ങളിലുമുണ്ട്. ഇപ്പോഴത്തെ കോട്ടയം, കുറുമ്പ്രനാട്, തിരുനെല്ലി എന്നീ പ്രദേശങ്ങൾ ഉൾപ്പെട്ടതായിരുന്നു പഴയ പുറകിഴാനാട്. പുറകിഴാനാടിന്റെ താവഴി ആയിരുന്നു കുറുംപുറയൂർ നാട് (കുറുമ്പ്രനാട്) ഭരിച്ചിരുന്നത്. രണ്ട് താവഴികളിലും വച്ച് മൂത്തയാളെ പുറകിഴാർ എന്നു വിളിക്കുന്നു.
പുറത്തേയ്ക്കുള്ള കണ്ണികൾ
വർഗ്ഗം:കേരളചരിത്രം വർഗ്ഗം:ശാസനങ്ങളും ശിലാലിഖിതങ്ങളും
ഹാദിയ കേസ്
കോട്ടയം ജില്ലയിൽ വൈക്കം സ്വദേശികളായ അശോകൻ, പൊന്നമ്മ ദമ്പതികളുടെ ഏകമകളായ അഖില എന്ന 25 വയസുകാരിയായ ഹോമിയോപതി ഡോക്ടർ ട്രെയിനി ഇസ്ലാം മതം സ്വീകരിച്ച് ഹാദിയയായി മാറിയതും തുടർന്ന നടന്ന വിവാഹ സംബന്ധമായ നടപടികളുമായും ബന്ധപ്പെട്ട് നിലനിൽക്കുന്നതാണ് ഈ കേസ്. .
മിസ്സ് വേൾഡ് 2017
മിസ്സ് വേൾഡ് മത്സരത്തിന്റെ 67-ആമത് എഡിഷനാണ് മിസ്സ് വേൾഡ് 2017. ചൈനയിലെ സാൻ നഗരത്തിലെ സന്യ സിറ്റി അരീനയിലാണ് 2017 നവംബർ 18-നു മത്സരം നടന്നത്. ലോകമെമ്പാടുമുള്ള 118 മത്സരാർത്ഥികൾ കിരീടത്തിന് വേണ്ടി മത്സരിച്ചു. പ്യൂർട്ടോ റിക്കോയിലെ സ്‌റ്റെഫാനിയെ ഡെൽ വല്ലേ തന്റെ പിൻഗാമിയായ മാനുഷി ചില്ലാർ-നെ കിരീടം അണിയിച്ചു. ഇതോടെ ലോക സുന്ദരി ജേതാക്കളുടെ പട്ടികയിൽ ഇന്ത്യ വെനസ്വേലക്കു ഒപ്പമെത്തി
ഹാദിയ കേസ്
കേസിൻറെ പശ്ചാത്തലം
കോട്ടയം ജില്ലയിലെ വൈക്കം എന്ന സ്ഥലത്ത് ഹൈന്ദവപാരമ്പര്യം പിന്തുടരുന്ന മാതാപിതാക്കൾക്കു ജനിച്ച അഖില എന്ന യുവതി സേലത്തെ ഒരു കോളേജിൽ ഹോമിയോപ്പതി പഠിക്കുവാനായി ചേരുന്നു. 2016 ജനുവരി 6 ന് സേലത്തെ അവർ താമസിച്ചിരുന്ന ഭവനത്തിൽനിന്ന് അഖിലയെ കാണാതാവുകയും പിന്നീട് അവിടെത്തന്നെ അവരുടെ സുഹൃത്തുക്കളായ ഫസീന, ജസീന എന്നിവരോടൊത്തു താമസിക്കുന്നതായി വിവരം ലഭിക്കുകയും ചെയ്തു.
മിസ്സ് വേൾഡ് 2017
പ്ലെയ്സ്മെന്റുകൾ
§ ജനങ്ങളുടെ തിരഞ്ഞെടുക്കപ്പെട്ട വിജയി
ഹാദിയ കേസ്
കേസിൻറെ പശ്ചാത്തലം
സുഹൃത്തുക്കളായ ഫസീനയും ജസീനയും അവരുടെ പിതാവ് അബൂബക്കറോടൊപ്പംചേർന്ന് അഖിലയെ എവിടേയ്ക്കോ മാറ്റിപ്പാർപ്പിച്ചിരിക്കുന്നതായി ആരോപിച്ച് അഖിലയുടെ മാതാപിതാക്കൾ പോലീസിൽ പരാതി നൽകി. ഇതേത്തുടർന്ന് അബൂബക്കറിനെതിരേ ഒരു കേസ് രജിസ്റ്റർ ചെയ്യപ്പെട്ടു. ജനുവരി 6 ന് ഹിജാബ് ധരിച്ച അഖില കോളേജിലെത്തിയെന്ന വിവരം ലഭിച്ചപ്പോഴാണ് അഖിലയുടെ കുടുംബം പോലീസിൽ പരാതി നൽകിയത്.
2016 ജനുവരി മുതൽ നടന്ന നിയമപോരാട്ടങ്ങൾ സുപ്രിംകോടതി വരെ നീണ്ടു. അഖില എന്ന അവരുടെ മകൾ സ്വതന്ത്ര ഇച്ഛാശക്തിയിൽ പ്രവർത്തിക്കുന്നതല്ലെന്നും ആരുടേയെോ പ്രേരണയാൽ മതം മാറിയതാണെന്നും കോടതിയിൽ മാതാപിതാക്കൾ ബോധിപ്പിച്ചു. എന്നാൽ സ്വാഭീഷ്ടപ്രകാരമാണ് താൻ ഇസ്‌ലാമിൽ ചേർന്നത് എന്ന് ഹാദിയ കോടതികളിൽ പ്രസ്താവിച്ചു.
മിസ്സ് വേൾഡ് 2017
കായികം
സ്പോർട്സ് വെല്ലുവിളി വിജയിച്ചുകൊണ്ട് മിസ്സ് ഡൊമിനിക്കൻ റിപ്പബ്ലിക്ക്നു മിസ്സ് വേൾഡ് 2017 ലെ ആദ്യ ക്വാർട്ടർ ഫൈനലിൽ ഇടം ലഭിച്ചു.
ഹാദിയ കേസ്
ഒന്നാം ഹേബിയസ് കോർപ്പസ്
അഖിലയുടെ പിതാവായ അശോകൻ, തന്റെ കുടുംബത്തെ അറിയിക്കാതെ 25 വയസ്സുള്ള തന്റെ മകൾ അഖില, ഹാദിയ എന്ന പേരു മാറി ഇസ്ലാം മതം സ്വീകരിച്ചുവെന്നു കേൾക്കുന്നതായും അവരെ കണ്ടെത്തണമെന്ന് ആവശ്യമുന്നയിച്ച് കേരളാ ഹൈക്കോടതിയിൽ ഒരു ഹേബിയസ് കോർപ്പസ് ഹർജി സമർപ്പിക്കുകയും ചെയ്തു. എന്നാൽ ജനുവരി 19 ന് അഖില കോടതിയിൽ നേരിട്ടു ഹാജരാകുകയും താൻ മാതാപിതാക്കളെ ഉപേക്ഷിച്ചു പോകുവാനുണ്ടായ സാഹചര്യങ്ങളെക്കുറിച്ച് കോടതിയെ ബോധിപ്പിക്കുയും ചെയ്തിരുന്നു.
മിസ്സ് വേൾഡ് 2017
ടോപ് മോഡൽ
മിസ്സ് നൈജീരിയ ടോപ് മോഡൽ മത്സരം വിജയിച്ചുകൊണ്ട് മിസ്സ് വേൾഡ് 2017 ലെ ക്വാർട്ടർ ഫൈനലിൽ രണ്ടാമതായി ഇടം നേടി.
ഹാദിയ കേസ്
ഒന്നാം ഹേബിയസ് കോർപ്പസ്
അഖില, താൻ ഇപ്പോൾ ഇസ്‌ലാമിലേക്ക് പരിവർത്തനം ചെയ്യപ്പെട്ടിരിക്കുകയാണെന്നും ഹാദിയ എന്നൊരു പുതിയ പേര് സ്വീകരിച്ചിരുന്നുവെന്നും ഈ പുതിയ തീരുമാനം തന്റെ സുഹൃത്തുക്കളുടെ "സമയബന്ധിതമായ പ്രാർഥനകളും നല്ല സ്വഭാവവും" അവരെ ആകർഷിച്ചതുകൊണ്ടാണെന്നും കോടതിയെ സമർത്ഥിക്കുകയുണ്ടായി. ഇസ്ലാമിക പുസ്തകങ്ങളുടെ നിരന്തരമായ വായനയും ഇതേക്കുറിച്ചുള്ള അനേകം വീഡിയോകളും കണ്ടതിനുശേഷം അതിൽ ആകൃഷ്ടയായി താൻ സ്വയം ഇസ്ലാം മതം സ്വീകരിച്ചുവെന്നാണ് അഖില കോടതിയെ ബോധിപ്പിച്ചത്. ഒരു വിശ്വാസത്തിൽനിന്നു മാറ്റൊന്നിലേയ്ക്കുള്ള മാറ്റം ഔപചാരികമായി പ്രഖ്യാപിക്കാതെതന്നെ കഴിഞ്ഞ മൂന്നു വർഷങ്ങളായി താൻ ഇസ്ലാം മതവിശ്വാസിയായി തുടരുകയാണെന്ന് അഖില കോടതിയോട് ബോധിപ്പിക്കുകയും ചെയ്തു. തൻറെ ഇസ്ലാമിക രീതിയിലുള്ള പ്രാർത്ഥനയും ജീവിതവും തന്നോട് പിതാവിന് അനിഷ്ടമുണ്ടാക്കിയതായി മനസ്സിലായതിനാൽ താൻ 2016 ജനുവരി 2 നു വീടുവിട്ടിറങ്ങുകയായിരുന്നുവെന്ന് അഖില പറഞ്ഞു. വീടുവിട്ടിറങ്ങിയ അഖില നേരേ പോയത് മലപ്പുറം ജില്ല യിൽ പെരിന്തൽമണ്ണയിലുള്ള തൻറെ സുഹൃത്തുക്കളായ ജസീനയുടെയും ഫസീനായുടേയും വീട്ടിലേക്കായിരുന്നു.
മിസ്സ് വേൾഡ് 2017
ടാലെന്റ്റ് പ്രദർശനം
മിസ്സ് മാൾട്ട ടാലെന്റ്റ് മത്സരം വിജയിച്ചുകൊണ്ട് മിസ്സ് വേൾഡ് 2017 ലെ ക്വാർട്ടർ ഫൈനലിൽ മൂന്നാമതായി ഇടം നേടി.
ഹാദിയ കേസ്
ഒന്നാം ഹേബിയസ് കോർപ്പസ്
അവരുടെ പിതാവായ അബൂബക്കർ അഖിലയെ KIM എന്ന മതസ്ഥാപനത്തിലേക്ക് കൊണ്ടുപോയെങ്കിലും അവിടെ അവർക്കു പ്രവേശനം നിഷേധിക്കപ്പെട്ടു. അഖില പിന്നീട് കോഴിക്കോടുള്ള തർബിയത്തുൽ ഇസ്ലാം സഭ എന്ന ഇസ്ലാമിക പഠനകേന്ദ്രത്തിലേയ്ക്കു നയിക്കപ്പെട്ടു. അവിടെ അവർ ആവശ്യപ്പെട്ടതുപ്രകാരം താൻ സ്വയം ഇസ്ലാം മതം സ്വീകരിച്ചതാണെന്നുള്ള ഒരു സത്യവാങ്മൂലം നൽകിയതിൻറെ ഫലമായി അവരെ ഒരു 'ബാഹ്യ പഠനാർത്ഥി' ആയി അംഗീകരിച്ചു. ഇതിനർത്ഥം അഖില അബൂബക്കറുടെ വീട്ടിൽ താമസിച്ച് പഠന കേന്ദ്രത്തിൽ ഹാജരായി പഠനം നടത്തണമെന്നു നിഷ്കർഷിക്കപ്പെട്ടു. അഖിലയുടെ വാക്കുകളനുസരിച്ച്, താമസിയാതെ അബൂബക്കർ അദ്ദേഹത്തിൻറെ വസതിയിൽ അവർ കഴിയുന്നതിനു വൈമനസ്യ പ്രകടിപ്പിക്കുകയും മലപ്പുറത്ത് മഞ്ചേരിയിൽ സ്ഥിതിചെയ്യുന്ന ഒരു വിദ്യാഭ്യാസ പരിവർത്തന കേന്ദ്രമായ ‘സത്യസരിണി’ എന്ന മൂന്നാമത്തെ സ്ഥാപനത്തെ സമീപിക്കുകയും ചെയ്തു.
മിസ്സ് വേൾഡ് 2017
മത്സരാർത്ഥികൾ
2017 ലെ മിസ്സ് വേൾഡിൽ 118 പ്രതിനിധികൾ പങ്കെടുത്തു:
ന്യായാധിപന്മാർ
മിസ്സ് വേൾഡ് 2017 ലെ ജഡ്ജസ് പാനൽ അംഗമായിരുന്നവർ:
തിരിച്ചുവരവുകൾ
2001-ൽ അവസാനമായി മത്സരിച്ചവർ
ഹാദിയ കേസ്
ഒന്നാം ഹേബിയസ് കോർപ്പസ്
ഈ കേസിൽ നിർബന്ധിത തടവിലാണെന്നു പറഞ്ഞ വ്യക്തി തൻറെ സ്വന്തം ഇച്ഛാശക്തിക്കനുസരിച്ചാണ് ഈ സ്ഥാപനവുമായി ബന്ധപ്പെട്ടിരിക്കുന്നതെന്നു കോടതിക്കു ബോദ്ധ്യമായിനാൽ യഥാർത്ഥ ഹർജി ഇതിനാൽ തീർപ്പാക്കപ്പെട്ടിരിക്കുകയാണെന്ന് ജഡ്ജിമാരായ സി.കെ. അബ്ദുൽ റഹിം, ഷാജി പി. ചാലി എന്നിവർ വ്യക്തമാക്കി. അതുപോലെതന്നെ പരാതിക്കാരനും കുടുംബാംഗങ്ങൾക്കും ആ സ്ഥാപനം നിഷ്കർക്കുന്ന സന്ദർശനസമയം ഏതാണോ അതനുസരിച്ച് അഖിലയെ സന്ദർശിക്കാവുന്നതുമാണെന്നു കോടതി പറയുകയും ചെയ്തു.
മിസ്സ് വേൾഡ് 2017
തിരിച്ചുവരവുകൾ
2010-ൽ അവസാനമായി മത്സരിച്ചവർ
ഹാദിയ കേസ്
രണ്ടാം ഹേബിയസ് കോർപ്പസ്
അശോകന്റെ ഹേബിയസ് കോർപ്പസ് ഹർജി കേരളാ ഹൈക്കോടതി തള്ളിയതിന് ഏകദേശം ആറുമാസത്തിനുശേഷം അഖിലയുടെ പിതാവ് മറ്റൊരു പരാതി നൽകിയിരുന്നു. ഇപ്രാവശ്യത്തെ പരാതിയിൽ അഖിലയെ രാജ്യത്ത് നിന്ന് പുറത്തേക്ക് കടത്തിക്കൊണ്ടു പോകുന്നതിനും  ഒരു മുസ്ലീം യുവാവുമായി അവരെ തിരക്കിട്ടു വിവാഹം കഴിപ്പിക്കുന്നതിനുമുള്ള ശ്രമങ്ങളുണ്ടെന്ന് വ്യക്തമാക്കിയിരുന്നു. രണ്ടാമത്തെ ഹർജി 2016 ആഗസ്റ്റ് 17 നാണ് ഫയൽ ചെയ്തത്.
മിസ്സ് വേൾഡ് 2017
തിരിച്ചുവരവുകൾ
2011-ൽ അവസാനമായി മത്സരിച്ചവർ
ഹാദിയ കേസ്
രണ്ടാം ഹേബിയസ് കോർപ്പസ്
അഖിലയെ സുക്ഷ്മ നിരീക്ഷണം നടത്തേണ്ടതുണ്ടെന്നും അവരെ രാജ്യത്തു നിന്ന് പുറത്തേയ്ക്കു കൊണ്ടുപോകുന്നില്ല എന്ന് ഉറപ്പുവരുത്തുകയും ചെയ്യേണ്ടതുണ്ടെന്ന് കോടതി ഒരു ഇടക്കാല ഉത്തരവ് പുറപ്പെടുവിച്ചു. കോടതി ഈ ഇടക്കാല ഉത്തരവ് പാസ്സാക്കിയ ശേഷം, അഖില സൈനബയുടെ വീട്ടിൽ നിന്നും വെളിപ്പെടുത്തപ്പെടാത്ത ഒരു സ്ഥലത്തേക്ക് മാറിയിട്ടുണ്ടെന്ന് പൊലീസ് നിരീക്ഷിച്ചു കണ്ടെത്തി. അതേസമയം, അഖിലയും സൈനബയും കോടതിയെ സമീപിക്കുകയും അവരുടെ കേസ് ഉടനടി എടുക്കണമെന്ന് ആവശ്യപ്പെടുകയും ചെയ്തു. വിചാരണയുടെ സമയത്ത്, സൈനബ തൻറെ സംരക്ഷകയാണെന്നും താൻ തന്റെ മാതാപിതാക്കളുടെ അടുത്തേയ്ക്കു തിരിച്ചുപോകാൻ ആഗ്രഹിക്കുന്നില്ലെന്നും അഖില കോടതിയെ ബോധിപ്പിച്ചു. ഈ സമയം അവരുടെ സുരക്ഷയെക്കുറിച്ച് പിതാവ് ആശങ്ക പ്രകടിപ്പിച്ചതിനേത്തുടർന്ന് അഖിലയെ എറണാകുളത്തുള്ള ഒരു വനിതാ ഹോസ്റ്റലിലേയ്ക്കയച്ചു.
മിസ്സ് വേൾഡ് 2017
തിരിച്ചുവരവുകൾ
2012-ൽ അവസാനമായി മത്സരിച്ചവർ
ഹാദിയ കേസ്
രണ്ടാം ഹേബിയസ് കോർപ്പസ്
സെപ്തംബർ മാസത്തിൽ അഖിലയുമായി കോടതി സംസാരിച്ചതോടെ, താൻ ഒരു ഹോസ്റ്റലിൽ താമസിക്കുകയാണെന്നും തനിക്ക് ഇഷ്ടമുള്ള ഒരു സ്ഥലത്ത് താമസിക്കാൻ അനുവദിക്കണമെന്നും കോടതിയോട് അവർ ആവശ്യപ്പെട്ടു. താൻ ഒരു പാസ്പോർട്ട് സ്വായത്തമാക്കിയിട്ടില്ലായെന്നും അവർ കോടതിയിൽ പറഞ്ഞു. പരാതിയിൽ പറഞ്ഞിരിക്കുന്നതു പ്രകാരം അവരെ സിറിയയിലേക്ക് ആടുമേയ്ക്കാൻ കൊണ്ടുപോകാൻ യാതൊരു സാധ്യതയുമില്ലെന്ന് അവളുടെ അഭിഭാഷകനും വാദിച്ചു. കോടതി അഖിലയെ സൈനബയുടെ കൂടെ അയക്കുകയും അഖില വീണ്ടും മറ്റൊരു സ്ഥലത്തേക്ക് മാറുന്നുണ്ടെങ്കിൽ പെരിന്തൽമണ്ണ ഡി.വൈ.എസ്.പി.യെ വിവരം അറിയിക്കേണ്ടതാണെന്നും ആവശ്യപ്പെട്ടിരുന്നു.
മിസ്സ് വേൾഡ് 2017
തിരിച്ചുവരവുകൾ
2013-ൽ അവസാനമായി മത്സരിച്ചവർ
ഹാദിയ കേസ്
രണ്ടാം ഹേബിയസ് കോർപ്പസ്
സൈനബയോടൊത്ത് ജീവിക്കുന്ന അഖിലയെക്കുറിച്ച് നവംബർ മാസത്തിൽ കോടതി ആശങ്ക പ്രകടിപ്പിക്കുകയും അവരുടെ വരുമാന സ്രോതസ്സ് തേടുകയും ചെയ്തു. ഒരു ഡോക്ടർ ട്രെയിനി എന്ന നിലയിൽ താൻ സ്വയംപര്യാപ്തതയിലെത്തിയിട്ടുണ്ടെന്നും തനിക്ക് 2,000 രൂപ പ്രതിമാസ വരുമാനമുള്ളതായി അഖില ബോധിപ്പിച്ചു. എന്നാൽ അഖില അവരുടെ ഹൗസ് സർജൻസി കോഴ്സ് പൂർത്തിയാക്കിയിട്ടില്ലെന്നും പ്രാക്ടീസ് ചെയ്യാൻ തക്ക യോഗ്യതയില്ലെന്നും കോടതി ചൂണ്ടിക്കാട്ടി. ഡിസംബർ 19 ലെ അടുത്ത വിചാരണയിൽ കോടതി അവരുടെ കോഴ്സ് പൂർത്തിയാക്കുവാനും കോളേജ് ഹോസ്റ്റലിലേക്ക് മാറിത്താമസിക്കുവാനും ആവശ്യപ്പെട്ടു. അഖില കോടതിയുടെ നിർദ്ദേശം ശിരസാവഹിച്ചു. അവരുടെ പഠനം പുനരാരംഭിക്കുന്നതിനായി അഖിലയുടെ പിതാവിനോട് ഡിസംബർ 21 ന് അവരുടെ സർട്ടിഫിക്കറ്റുകളുമായി കോടതിയിൽ ഹാജരാകാൻ ആവശ്യപ്പെട്ടിരുന്നു.
മിസ്സ് വേൾഡ് 2017
തിരിച്ചുവരവുകൾ
2014-ൽ അവസാനമായി മത്സരിച്ചവർ
ഹാദിയ കേസ്
വിവാഹവും വിവാദങ്ങളും
ഡിസംബർ 21 ന് അഖില കോടതിയിൽ ഹാജരാവുകയും ഡിസംബർ 19 ന് ഇസ്ലാം മത നിയമപ്രകാരം ഷഫിൻ ജഹാൻ എന്നയാളെ അഖില വിവാഹം കഴിച്ചതായി അഖിലയുടെ അഭിഭാഷകൻ കോടതിയെ അറിയിക്കുകയും ചെയ്തു. വിവാഹത്തിന്റെ കാര്യം നേരത്തേ കോടതിയെ ബോധ്യപ്പെടുത്താതെയിരുന്നത് എന്തുകൊണ്ടാണെന്ന് കോടതിയിൽ ചോദിച്ചു. ഡിസംബർ 19 ന് കോടതിയിൽ കേസിന്റെ വിചാരണ നടന്ന അതേ ദിവസം തന്നെയാണ് വിവാഹം നടന്നിരിക്കുന്നതെന്നു കോടതിക്കു ബോധ്യപ്പെട്ടു. വിവാഹം നടന്ന രീതിയെക്കുറിച്ച് കോടതി പല സംശയങ്ങളും ഉയർത്തി. സംഭവിച്ച കാര്യങ്ങളെക്കുറിച്ച് ജഡ്ജിമാർ അജ്ഞരായിരുന്നു.
മിസ്സ് വേൾഡ് 2017
തിരിച്ചുവരവുകൾ
2015-ൽ അവസാനമായി മത്സരിച്ചവർ
ഹാദിയ കേസ്
വിവാഹവും വിവാദങ്ങളും
അഖിലയുടെ  അഭിഭാഷകന്റെ വാക്കുകളിൽ ഏതാനും ബന്ധുക്കളുടെ സാന്നിദ്ധ്യത്തിൽ സൈനബയുടെ വീട്ടിൽ വച്ച് അഖിലയുടെ വിവാഹം നടന്നതായും പുത്തൂർ ജുമാമസ്ജിദ് ഖാസി വിവാഹശുശ്രൂഷകൾ നടത്തുകയും ചെയ്തുവെന്നാണ്.
ഇപ്പോൾ നടന്നിരിക്കുന്ന സംഭവങ്ങൾ രാജ്യത്തിനു പുറത്തേയ്ക്ക് അവരെ കടത്തിക്കൊണ്ടു പോകാനുള്ള ഒരു ഗൂഢാലോചനയുടെ ഭാഗമല്ലേയെന്നു സംശയിക്കാമെന്നും അവരെ വിവാഹം ചെയ്തതായി പറയപ്പെടുന്ന ആളുടെ വ്യക്തിത്വത്തെക്കുറിച്ചോ, മുൻകാലങ്ങളിലെ പ്രവർത്തനങ്ങളെക്കുറിച്ചോ കോടതിയ്ക്കു യാതൊരു ധാരണയുമില്ല എന്ന കാര്യങ്ങളിലും കോടതി ഉത്ക്കണ്ഠ രേഖപ്പെടുത്തി.
ജഡ്ജിമാരായ കെ സുരേന്ദ്രമോഹൻ, എബ്രഹാം മാത്യു എന്നിവരുൾപ്പെട്ട ബെഞ്ച് ഏതാനും  ചോദ്യങ്ങൾ ഉയർത്തുകയും ചെയ്തു.
1) അഖിലയുമായി ഷഫീൻ എങ്ങനെ ബന്ധപ്പെട്ടു?
2) ഏതു സാഹചര്യത്തിലാണ് അവർ അദ്ദേഹത്തെ വിവാഹം കഴിക്കാൻ സമ്മതിച്ചത്?
3) എന്തുകൊണ്ടാണ് സൈനബയുടെ  വീട്ടിൽവച്ചു വിവാഹം നടന്നത്?
4) വിവാഹത്തിന്റെ സർട്ടിഫിക്കറ്റ് നൽകിയ സംഘടന ഏതാണ്? അത് രജിസ്റ്റർ ചെയ്തതാണോ?
5) അഖിലയുടെ മാതാപിതാക്കൾ വിവാഹത്തെക്കുറിച്ച് അറിയാതെയിരുന്നതെന്തുകൊണ്ട്?